«Legea egokitu behar da Seaskaren izaerara» | Gizartea | Berria\n«Legea egokitu behar da Seaskaren izaerara»\nBaionako suprefetak Hendaiako auzapezari egindako oharrak Seaskaren haserrea piztu du. Manifestazioa eginen du etzi.\n2013ko urtarrilak 31 - Baiona\nSeaskak manifestaziora deitu du etziko, Hendaian. Baionako suprefetak 1850eko Falloux legea baliatu du eraikin berria gelditzeko. Lege horren arabera, ezin da diru publikorik baliatu eskola pribatu bat laguntzeko. Hizkuntza politikaren eragile nagusia denak funtzio publikoa bete ahal izateko laguntza publikoa behar duela erran du Paxkal Indo Seaskako lehendakariak.\nLarunbatean manifestaziora deitu du Seaskak. Zertan da Hendaiako ikastolaren egoera?\nSuprefetak gutuna igorri zuenetik ez da aldaketarik egon. Auzapeza suprefetarekin bilduko da aurki, eta gu, prefetarekin. Beraz, kolokan dago Hendaiako ikastola berriaren xedea. Hastapenetik erran genuen egoera larria dela, gainditzen duela Hendaiako ikastola, eta Seaskaren ikastola guztiei eragiten diela. Prefetarekin bilduko garelarik, ikastola guztien egoera aipatuko dugu.\nSeaskaren eredua arriskuan dago. Suprefetaren erabakiak nolako eragina ukan dezake?\nBi aukera egon daitezke. Postuan dagoen artean, legea betearazi ahal du, nahi duen bezala. Erran du xede berriak aztertuko dituela, Hendaiakotik hasita. Baina orain arte egindakoa ere legearen jomugan ezar dezake, eta Seaskaren ibilmoldea deuseztatu berak kargua utzi arte. Aski du begiratzea nola dauden alokairuak, nola eraiki diren ikastolak, ikusteko esku hartze publikoa egon dela kasurik gehienetan. Beraz, berak erran bezala, kasu guztiak eraman ditzake auzitegi administratibora. Kasurik onenean, Hendaiako ikastolaren garapena trabatuko luke hiru urtez edo, kargua utzi arte. Kasurik txarrenean, ikastola gehienak itxiko lituzke. Kontraesanez beterik da suprefeta. Hendaia bera da adibidea. Nola traba dezake ikastola berria egitea, ikastola zaharra gisa berean egin zelarik? Hain argi badu, zaharra ere itxi beharko luke. Jakin dezala ikastola baten lana trabatzean bertan sartuko diren haurrak frantses elebakarrak izatera kondenatzen dituela.\nNola ken daiteke Falloux legea?\nLegeak dio ezin direla eskola pribatuak finantzatu diru publikoarekin. Ez gara publikoak, baina eginkizun publikoa dugu. Beraz, legea egokitu behar da Seaskaren izaerara. Legerik ez dagoenez, sortu beharko da lege hori. Hizkuntza politikan sartu diren eskolak laguntzen ahal dira, baina nahikeriaz, ez beharturik. Bestela, legea onartezina izango zen. Nahi duten hizkuntza proiektu bat badelarik, erakunde publikoek laguntzen ahal dute. Azken baldintza litzateke eskola hori laikoa izatea. Elementu horiek bildurik, lege hori gure sareari egokitua litzateke.\nSuprefetak bere baitarik hartu du erabakia, ala jasotako agindua da?\nIritzi pertsonala emanen dut. Demagun suprefetak Vallsen kabineteari deitzen diola. Erraten badie eraikin pribatuak diru publikoaz ordaintzen direla, hori mozteko agindua jasoko du. Aldiz, erraten badu ikastolek presioa egiten diotela, bertze erantzun bat ukanen luke. Vallsek berak eragin duen aginduan? Bai. Vallsen jarrerak hegalak ematen dizkie administrazioan ari direnei. Jakobinoa izatea errazagoa da Vallsekin.\nMerkatuko prezioan alokatzea onartzen duela dio suprefetak. Ataka bat ireki du?\nAtaka faltsua ireki du. Errealitatean ezinezkoa den bidea proposatu du. Teknikoki ezin da, diru aldetik. Ikastolak merkatuko alokairuan ordaintzeko, 1,5 eta hiru milioi euro artean beharko lirateke urtero. Ez dugu diru hori. Baina, gainera, ez ditugu gure egoitzak ordaindu nahi. Ez da zuzena. Zerbitzu publikoa gara, eginkizun publikoa dugu, eta diru publikoarekin lagundu behar da. Euskaltzaleek oso argi dute, eta hori aldarrikatuko dugu Hendaian.\nSeaskak urtero 1,5 milioi euro jaso beharko lituzke eraikinak egiteko


Maiatzaren 18an Bilbon egingo dira BBVA Open Talent eta Spain Startup-South Summit ekitaldiak - SPRI\n11 maiatza, 2017\nMaiatzaren 18an Bilbon egingo dira BBVA Open Talent eta Spain Startup-South Summit ekitaldiak\nBBVA Open Talent nazioarteko Fintech lehiaketa handiena da, eta “aurten inoiz baino anbiziotsuagoa izango da. Bilaketa global bat da, onenak aurkitzeko”. BBVA finantza erakundeak eta Spain Startup-South Summit plataforma globalak –zeinetara biltzen diren ekintzailetza ekosistemako eragile garrantzitsuenak- dei egin diete Euskadiko talentu ekintzaileei Bilbora etor daitezen datorren maiatzaren 18an. Ekitaldi horretan “Euskadiko startup onenak” aukeratuko dituzte, pitch saio bat egiteko Yimby-ren instalazioetan.\nAurreko edizioetan bezala, BBVA Open Talent Global Trends ekitaldian Fintech startup disruptiboenak bilatu nahi dira. Aurten, ordea, ekosistema osoa erakarri nahi dute lehiaketa tematikoen bidez, eta batez ere “Identity”, “Artificial Intelligence” eta “Fintech for Companies” arloetan lan egiten dutenak.\nHamar startup aukeratuko dituzte beren proiektua aurkeztu dezaten Spain Startup-South Summit lehiaketako epaimahaiaren aurrean; horien artetik bat izango da irabazlea, zeina zuzenean igaroko baita Startup Competition lehiaketako hautaketa prozesuaren bigarren fasera.\nBederatzigarren edizio honetan, epaimahaiak eskualde mailako startup irabazle bat aukeratuko du BBVA Open Talent lehiaketan. Hala, fintech sektoreko proiektu batek 1.000 euroko saria jasoko du, eta aukera izango du Madrilen egingo den Estatu mailako finalean parte hartzeko.\nAzkenik, ekitaldian “Open Innovation: nola aritu daitezkeen elkarlanean korporazioak eta startupak” izeneko mahai-ingurua egingo da, eta, besteak beste, bertan parte hartuko dute Eneko Korrek, Ludei enpresako fundatzaile eta Business Angel-ak eta Íñigo Blancok, DOT S.coop enpresaren sortzaile eta Mondragón Team Academy taldeko kideak.


#VictoriaEugenia, sare soziala | temas | 'Pas de basque'\nDantzaren egun gogoangarri batzuk Victoria Eugenia Antzokian.\nDiaghilev enpresaburu bat zen, garaiko dantzari onenak abangoardiako artistekin batzen jakin zuena: Picasso, Stravinski, Ravel edo Cocteau-rekin. Alfontso XIII.aren mezenasgoari esker, Errusiar Balletak zenbait aldiz izan ziren Victoria Eugenian; han estreinatu zituzten 'Las Meninas', mundu osoan estreinatu ere, Josep María Sert-en irudiekin eta Leonide Massine-ren koreografiarekin.\nMusika Hamabostaldiak dantza-ikuskizun handiak sartu zituen programazioan. 1948an, Roland Petit etorri zen, eta hurrengo hamarraldietan beste konpainia puntako batzuk; esate baterako, Cuevas Markesaren Balleta, Parisko Operako Balleta, Moisseiev Balleta, Tokioko Balleta eta London Festival Ballet.\nAntonio koreografo jenialak askotan egin zuen dantza donostiarren aurrean; lehenik, Rosariorekin, eta gero bakarka. Bera izan zen espainiar dantzako dantzari mitikoen saga bateko lehena; ondoren, Pilar López, Antonio Gades eta Cristina Hoyos etorri ziren (azken bien 'Carmen'ek hautsak harrotu zituen); eta 90eko urteetan, Antonio Canales eta Joaquín Cortés.\nArgia Dantza Taldeak, Juan Antonio Urbeltz folklore-ikertzailea buru zuela, 'Axuri Beltza' aurkeztu zuen Victoria Eugenian, antzinako euskal dantza baten birkreazioa. 2009an 40. urteurrena zela eta berriro antzeztu zen. Euskal Dantza Tradizionalak beste momentu handiak lehenago ere bizi izan zituen antzokian: 1928an 'Saski-Naski' taldeak Maria Cristina eta Victoria Eugenia erreginen aurrean antzeztu zuten eta 1959an Olaeta Balletek 'Oinkarin' aurkeztu zuten Musika Hamabostaldian.\nDantzaren izen handi bat zen Victoria Eugeniara etorri zenean, 'XX. Mendeko Balletarekin'; baina hamabi urte lehenago egin zuen debuta Donostian, Musika, Antzerki eta Dantzako Nazioarteko III. Jaialdian, Konstituzio Plazan. Dantzari taldeen artean, batek eragin zuen zirrara berezia: Victor Ullatek.\nBisita hartan, Béjart harremanetan jarri zen 'Anexa' donostiar konpainiarekin, zeina aitzindari baitzen Estatuan dantza garaikidean.\nEkinbide hari esker, dantza garaikidearen kultura sendotu zen Donostian, eta harrobia sortzen lagundu zuen, ezbairik gabe. Maiatz bakoitzean, nazioarteko dantzako izen handiak etorri ziren Victoria Eugeniara: Cullberg-en Balleta, Carolyn Carlson, Trisha Brown, Martha Graham, Maguy Marin, Montecarloko Balletak, Nederlands Dans Theater edo Nacho Duatok zuzendutako Compañía Nacional de Danza. Jaialdi hura 2000. urtean egin zen azken aldiz; antzokia eraberritzeko itxi zen urtean, alegia.\n1989an bere konpainia berria antzoki honetan aurkeztu ondoren, Víctor Ullate dantzari-belaunaldi berri batekin etorri zen Maiatza Dantzan-era; laster ospetsu izango den dantzari-belaunaldi berri bat: Ángel Corella, Tamara Rojo, Igor Yebra, Lucía Lacarra, Leticia Izuzquiza eta Marta Rodríguez Coca.\nMusika Hamabostaldiak beti izan du dantza bere programazioan; aurreko edizioetan, ekarri izan ditu Roland Petit-en Marseilako Ballet Nazionala, Maia Plisetskayaren Bolshoi Balleta edo Alicia Alonsoren Kubako Ballet Nazionala, besteak beste. 1999an, izarren gala bat antolatu zuen, Euskal Herriko dantzariei harrera berezia eginez; parte hartu zuten Urtzi Aranburu, Carmen Corella, Blanca Li, María Giménez, Tamara Rojo, Lucía Lacarra, Jone San Martín eta Ion Garnikak besteak beste.\nDonostiak urtero balletari egin ohi dion omenaldia Victoria Eugeniara itzuli zen antzokia berriro ireki zenean. Programazio berezi batek euskal panoraman diren nabarmenenak aurkezten ditu urtero: Malandain-Ballet Biarritz, Aukeran, Kukai, Acroindar, Verdini edo Dantzaz konpainiak; gaur egun Europan puntan dabiltzan dantzari handiak, hala nola Alicia Amatriain; asko eta asko, Donostiako akademietan hezitakoak.


naiz: agenda - Arriolako XXIX Jazz Blues jaialdia\nArriolako XXIX Jazz Blues jaialdia\nAzaroaren 8tik 18ra bitartean Arriolako XXIX Jazz Blues jaialdia ospatuko da. Lehenengo saioan, Durangoko talde bat izango da protagonista: Nevadah.\nAzaroaren 9an, jazz doinuak jarriko ditu Dani Pozo 4tet-ek eta 10ean, blues-aren txanda izango da Lonj Blues-en eskutik. Broken Brothers Brass Band punk, jazz, gospel, rap eta jazz estiloak jorratzen duen taldeak emanaldia eskainiko du azaroaren 11n, gaztetxean; eta 15ean, The Cherry Boppers talde bilbotarra entzuteko aukera egongo da. Jazza izango da azaroaren 16ko kontzertuaren protagonista, Ángel Unzu Cuarteto Eléctrico taldearen eskutik. Azkenengo bi emanaldietan blues entzun ahal izango da: azaroaren 17an, Hector Watt-ekin; eta 18an, Tabacco Road-ekin.\nArriola antzokia + Gaztetxea + Portalekua


Gasteizko Txosnetako jai usaina nabari da – Hala Bedi\n> Gasteizko Txosnetako jai usaina nabari da\nGasteizko erdialdean, Andra Mari Zuriaren plazako balkoian, aurkeztu dute Gasteizko Txosnek 2019ko kartela. Kartela aurkezteaz gain, programazio osoaren berri eman dute aurkezpenean, izan ere, azken egunetan kontzertu guztiak konfirmatu dira baina datak zehazteke zeuden.\nOfizialki esan dute berria aurkezpenean: txosnagunea abuztuaren 2tik 9ra irekita egongo da, zortzi gau beraz. «Gasteizko jaiak abuztuaren 4an hasiko dira, baina guk, asteburua aitzaki, 48 ordu lehenago emango diegu hasiera».\nEgitarauari dagokionez, Entxosnatu Eguna abuztuaren 3an izango da, Elkartasun Eguna 5ean, Egun Feminista 6an, Gazte Eguna 7an eta 8an Ikasle Eguna. Aurten, gainera, bere garaian klasikoa bilakatu zen jai bat berreskuratu da: Bitsa jaia.\nBestalde, txosnagunea «eraikitzeko eta bizitza emateko lanean jardun eta jardungo diren pertsona eta kolektiboei» eskerrak emateko baliatu dute agerraldia, «hau guztia posible egiten duzuelako». Bide batez, txosnagunean eraso sexista, homófobo, xenofobo edo arrazistak ez direla onartuko gogoratu dute.\nDatozen asteetan, nobedade gehiago espero dira: Gazte Karpak ere bere egitaraua aurkeztuko du aurrerago eta Txosnisaria nork jasoko duen Gasteizko jaiak baino aste batzuk lehenago jakingo dugu.\nGasteizko Txosnak, egunez-egun\n← Ikasle Eguna deitu dute larunbaterako Gasteizen\n’Vitoria, 3 de Marzo’ cumple un mes en los cines superando los 60.000 espectadores →


Argitalpen elektroniko honen ezaugarriak - Hizkuntza-Zuzenbidea. 3. argitaraldia\nHizkuntza-zuzenbidea. Testu-bilduma euskaraz (2. argitaraldi berrikusi eta emendatua) lanak berrikuntza garrantzitsuak ekarri zituen Euskaltzaindiak 2007an argitaratutako Hizkuntza-zuzenbidearekin alderatuz gero. Aldaketa nagusiak testuen kopuruari eta argitalpenaren beraren formatuari zegozkion.\nEuskaltzaindiak 2019an Baluarten egindako aurkezpenean hitza eman zuen argitalpen hura aldian-aldian berrituko zuela. Horrela, 3. argitalpen berrikusi eta emendatu honen bitartez jarraipena eman nahi izan zaio 2007an hasitako bideari.\n1. Hedadura geografikoa\nArlo honetako berrikuntzarik garrantzitsuena Espainiako Erresumaren atalari dagokio. Izan ere, 2019ko 1. edizio digitalean Espainiako Erresumako Gorteek, Eusko Legebiltzarrak eta Nafarroako Parlamentuak hizkuntza-zuzenbidearen inguruan onetsitako testuak argitaratu ziren. Oraingo 2. argitaraldi elektroniko honetan, berriz, Espainiako Erresumako gainerako autonomia-erkidegoetako parlamentuen legeak ere sartu dira, legeok hizkuntza-eskubideak aldez edo moldez ukitzen dituztenean.\nAlde batetik, hizkuntza-eskubideen alderdi pertsonala arautzen duten legeak sartu dira, hizkuntza-eskubide kolektiboak arautzen dituztenez gainera. Ildo horretan, esan beharra dago hizkuntza-eskubideak pertsonaren beraren eskubide gisa arautzen direla herrialde, autonomia-erkidego eta erregio elebakarretan ere.\nBeste alde batetik, hizkuntza-eskubideak xede-eskubide dira batzuetan, baina tresna-eskubide ere badira besteetan; horrela, hizkuntza-eskubideak beste eskubide batzuk babesteko lanabes dira (giza duintasuna, kontsumitzaile-izaera…).\nHirugarrenik, estatuaren, autonomia-erkidegoen eta erregioen testu instituzionalak ekarri dira argitalpen honetara, testu horien araudiak hizkuntza-eskubideak ukitzen dituztenean (HABEren legea, esaterako).\nLaugarrenik, hizkuntza-zuzenbideaz ateko lege-testuak eta nazioarteko hitzarmenak sartu dira aldez edo moldez gizabanakoen hizkuntza-eskubideak ukitzen dituztenean.\nAzkenik, gaztelaniazko eta frantsesezko testu elebakarrak euskaratu egin dira.\nArgitalpen elektroniko honen beste ezaugarri bat denboraren eremuari dagokio. Izan ere, ez dira 2019tik aurrerako testu berriak bakarrik sartu, ezpada lehenagoko testuak ere sartu dira, hizkuntza-eskubideek, haien zuzeneko gai izan ez arren, testu horien eremu subjektiboko pertsonak ukitzen dituztenean. Horrela, berbarako, Frantziako Errepublikako 1924ko lege bi ekarri dira, Lehen Mundu Gerra amaitu ostean Frantziak hartutako lurralde batzuetan legeria zibil frantsesa eta merkataritza-arloko lege frantsesak indarrean jarri zituztenak.\nModu desberdinean antolatu dira Espainiako Erresumako testuak eta Frantziako Errepublikakoak. Lehenengoaren kasuan, hurrenkera kronologiko hutsa erabili da; bigarrenarenean, ostera, alde batetik kodeak antolatu dira epigrafe baten barruan hurrenkera alfabetikoari jarraituz (Kodeak), eta legeek, beste epigrafe batera bilduek, hurrenkera kronologikoari jarraitzen diote (Gainerako lege-testuak).\n5. Testuen kopurua\nBerau da 2019ko argitaralditik honako aldaketarik ikusgarriena. Irakurlea aldaketa honen izariaz kontura dadin, jarraian emango ditugu zenbakiak, argitaraldi biak elkarrekin erkatuz:\nLehenengoz, Europar Batasunaren atalean testu bi gehiago sartu dira, eta 14 testutik 16ra igaro da. Testu biok Europako Kontseiluko Batzar Parlamentarioari dagozkio.\nBigarren, Espainiako Erresumako Gorteei dagokienez, berriz, testu batetik 84 testura pasatu gara.\nHirugarren, Euskal Autonomia Erkidegoaren testuak 26tik 69ra igaro dira, 43 testu gehituz.\nLaugarren, Nafarroako Foru Komunitatean testuak 3tik 35era pasatu dira, 32 testu erantsiz.\nBosgarren, Espainiako Erresumako gainerako autonomia-erkidegoak dira, zalantza barik, aipagarrienak. Egin-eginean ere, 2019ko argitaraldian ez zen eremu horretako testurik sartu, eta oraingoan, berriz, 470 lege-testu sartu dira.\nLaburbilduz, 2019ko argitaraldian 94 testu jasotzen ziren bitartean, argitaldari elektroniko honetan 786 testu jaso dira. Hau da, 692 testu berri erantsi dira argitalpen honetan.\nIrakurlea errazago kontura dadin aldaketa honekin, beste datu hauek emango ditugu paperezko edizioa egin balitz bezala. Horretarako, ondoko lauki hau erantsiko dugu:\nArgitalpen hau, zuzenbidearen edukiari dagokionez, 2021eko irailaren 30ean itxi da.


Hezkuntza eraldatzeko bidaian elkarrekin aurrera - Hezkuntza saila\nHezkuntza eraldatzeko bidaian elkarrekin aurrera\nEusko Jaurlaritzako Hezkuntza Sailak eta Mondragon Unibertsitateko Humanitate eta Hezkuntza Zientzien fakultateak antolatzen dute\nBerriztatzea da erronka, gure gizarte aldakorrak hezkuntzara dakartzan behar berriei erantzun hobea eman ahal izateko. Elkarlanean aurrera egin ahala lortuko dugu hori, diziplinartekotasuna areagotuz.\nTestuinguru honetan, hezkuntza sistemako eragileen arteko itunek, berrikuntzaren aldeko apustua hobeto irudikatzen eta eraikitzen laguntzeko ez ezik, aldaketarako giltzarriak identifikatzeko ere balio digute, eta hezkuntza berrirantz abiaturiko bidaian zehar makulu izango dira une oro.\nHezkuntza Sailak eta Mondragon Unibertsitateko Humanitate eta Hezkuntza Zientzien fakultateak elkarrekin antolatutako jardunaldi hauek xede horixe dute, hain zuzen ere: bidaian aurrera egiteko lagungarri izango zaizkigun esperientzia berritzaileak trukatzea eta partekatzea. Bigarren hezkuntzako zein batxilergoko, bi eremu estrategikotan jarriko dugu azpimarra: hizkuntza proiektu integraletan batetik, eta STEAM pedagogietan bestetik.\nUnibertsitateko komunitatea, bereziki magisteritza eta hezkuntza masterretakoa.\nHezkuntza aldatzeko esperientziak aurkeztea protagonista nagusien eskutik.\nIkastetxeek sustatutako hezkuntza-berrikuntzaren arloko alderdirik adierazgarrienei buruzko gogoetarako eta eztabaidarako espazioa sortzea.\nCristina Uriarte, Eusko Jaurlaritzako Hezkuntzako sailburua\nBegoña Pedrosa Humanitate eta Hezkuntza Zientzien Fakultateko dekanoa (Mondragon Unibertsitatea)\nXabier Aragay : “Reimaginar la educación: visión, frenos, aceleradores y tendencias internacionales”\n11:15-12:30 STEAM esperientziak: diziplinarteko bidaia prestatzen\nEuroSTEAM: hezkuntza teknologikoa bizi eta hausnartu\nIgone Azpiroz (Lizardi Institutua)\nAitziber Sarobe (Mondragon Unibertsitatea)\nEraldaketa Batxilergoan. Posible ote?\nElena Errasti (Arizmendi Ikastola)\nMireia Munruamendiraz (Arizmendi Ikastola)\nZientziaren mundua Elorrio Institutuan\nJosu Etxaburu (Elorrio Institutu Publikoa).\nZorione Fundazuri (Elorrio Institutu Publikoa).\nImanol Epelde (Zarauzko Antonianoak)\nKarmele Perez (Mondragon Unibertsitatea)\nHizkuntza Proeiktua komunikaziorako konpetentzian oinarrituta\nJaione Urrezti (Kurtzebarri BHI)\nHitzaldia: Reimaginar la educación: visión, frenos aceleradores y tendencias internacionales (PPTX)\nEsperientziak: EuroSTEAM: hezkuntza teknologikoa bizi eta hausnartu (PPTX)\nEsperientziak: Eraldaketa Batxilergoan. Posible ote? (PPTX)\nEsperientziak: Zientziaren mundua Elorrio Institutuan (PDF)\nEsperientziak: Antoniano ikatetxearen Hizkuntza proiektua: xirimiri bat egitasmo (PDF)\nEsperientziak: Hizkuntza proiektua komunikaziorako konpetentzian oinarrituta (PPTX)\nOrona Ideo, Jauregi Bidea s/n\nJauregi Bailara, 21\n20120 · Hernani , Gipuzkoa (España)\nSarrera doan. Plaza mugatuak, edukiera osatu arte.\nIzena emateko epea: 2018ko apirilaren 17ko 13:00ak arte.\nIzena ematearen formulategia


Gorputz Heziketa. ORIXE BHI: PROGRAMAZIOA: 1 Batxilergoa / Berreskurapenak\nSuspenditutako ebaluazio bakoitzaren ostean ez da berreskurapenik egingo. Ikasturteko nota suspendituz gero suspenditutako ebaluazioak ohiko eta ezohikoetan berreskuratu beharko dira, hiru ebaluazioen noten bataz bestekoa 5era iris dadin.\nGorputz Hezkuntza pendientea duten ikasleek, gainditu gabeko ikasturte horretan emandako kontzeptu eta prozedura guztiak eskatuko zaizkie. Hauek denak ebaluatzeko erabili ziren proba, kontrol, azterketa eta lan berberak eskatuko zaizkie eta guztien bataz bestekoak 5 edo nahikoa gainditu beharko du irakasgaia gainditutzat jotzeko. Hortaz, "jarrerak" alderdia ez zaie pendienteei kontutan hartuko.\n1998ko uztailaren 24ko AGINDUAK (EHAA, 1998-VIII-31) bere 12. atalean honela dio: “Haur Hezkuntzan, Lehen Mailako Hezkuntzan eta Derrigorrezko Bigarren Hezkuntzan ez da egongo hezkuntza-premia berezien araberako curriculum-arloetako inolako salbuespenik. Edozein arrazoia dela-eta, (minusbaliotasun fisiko edo sentsorial garrantzitsua, eskolarizatze eza, eta abar...) ikasle batek curriculumaren area, gaia edo eduki-multzoko funtsezko alderdiak egiteko ezintasun objektiboa azaltzen badu, curriculumaren norbanako egokitzapen nabari bat egingo da”. Hortaz, ez da ikaslerik ebaluatu gabe geldituko. Gorputz elbarri larriak dauzkatenek, kontzeptuzko edukiak, behintzat, gainditu beharko dituzte.\nPublicado por Joseba Koldo en 9:43


Pintura Holografikoa / Prisma Etxea Kolor, ortzadar efektua! - Racing Colors S.L.\nPintura Holografikoa / Prisma Etxea Kolor\nPintura Holografikoa / Prisma Etxea Kolor, da metalezko zilarrezko eta islatzen distirak ortzadar-bezala.\nChameleon bat pintura batera holografikoa efektu edo prisma sinadura Etxea Kolor (MBC04). Zilarrezko amaitzeko metal distirak ortzadar. Ideal bai gorputza industria.


Ostiralean amaituko da ‘Udaixe’ ekimenera aurkezteko epea | Mondraberri Arrasateko Ataria\nHasiera Agenda Ostiralean amaituko da ‘Udaixe’ ekimenera aurkezteko epea\nUda honetan ‘Udaixe’ ekimenaz gozatu nahi duten haur guztiek uztailaren 3ra arte (ostirala) dute izena emateko aukera.\nIkasturtea amaitu bada ere, aisialdiko ekimen eskaintza uztailera arte luzatuko da. Uztailean haurren oporraldia arintzeko Udaixe programa antolatu du Arrasateko Udal Gaztetxokoak, aisialdi jarduerak eskaintzeko 11-17 urte bitarteko nerabeei, LH6 barne. Uztailaren 6tik 24ra zabalik egongo dira auzoetako eta erdiguneko gaztetxokoak, lantalde guztiarekin.\nEkimen eskaintza zabala antolatu dute talde txikietan eta lagun giroan egiteko: gaubelak, tailer ezberdinak, mendi irteerak, jolasak etab. eskainiko ditu Udaixek. Aurrez izena eman beharko da ekintza batzuetarako, eta beste dinamika irekiago batzuk ere egingo dira, beti osasun irizpideak zainduz.\nNahiz eta izena emateko aukera ostiral honetan “ofizialki” amaitu, plaza libreak badaude, uztaila guztian zehar izena emateko aukera ere egongo da. Izena ematerako orduan ez da matrikularik ordaindu behar. Dohain dira ekintza denak. Hori bai, ekintza hauetan parte hartzeko formulario hau bete beharko da: https://forms.gle/M6cbLALKb1858p7J6\nMondraberri - 2020-07-07 0\nGontzal - 2020-07-06 0


BERGARAKO MIGEL ALTUNA INSTITUTUA ETA ALECOP ELKARREKIN IKASTEN - - Goiena.eus\nBERGARAKO MIGEL ALTUNA INSTITUTUA ETA ALECOP ELKARREKIN IKASTEN\nMiguel Altuna Lanbide Heziketa 2016-02-01 10:58\nBergarako MAIk bultzatuta eta Gipuzkoako Foru Aldundiko Berrikuntza, Landa Garapen eta Turismo departamentuaren laguntzaz, martxan dugun Elkarrekin Ikasten egitasmoaren barruan, aurreko astean, urtarrilak 21, Alecop enpresako Julian Nieto MAIra gerturatu zen Diseinua Fabrikazio Mekanikoko ikasleekin eta irakasleekin aritzeko.\nMAIko ETHAZIko (Etekin Handiko Zikloak) Diseinua Fabrikazio Mekanikoko ikasleek erronketan oinarritutako ikasketa kolaboratiboa lantzen ari dira. Kasu honetan, landu behar izan duten erronketariko bat CNC makinak euren kabuz desmuntatu, muntatu eta gero makinaren kontrola eramatea izan da.\nDagoeneko ikasleek oso lan ona egin dute eta CNC makinetan aditua den Alecop-eko Julian Nietori orain arte egin duten lana aurkeztea nahi izan dugu. Aldi berean, jardunaldi honetan Julian Nietok, MAIko ikasleei eta irakasle batzuei ere, CNC makinaren doikuntza egokia egiteko aholkuak eman dizkie. Partaide guztien iritziz, jardunaldia emankorra eta interesgarria izan da.\nMigel Altuna Institutuak belaunaldi desberdinen arteko ezagutzak elkartrukatzeko guneak sortzen jarraituko ditu 2015-2016 ikasturtea amaitu arte, belaunaldi ezberdinen arteko ezagutzak elkartrukatzeko.


Publikatuta: 2020/02/21 20:50 (UTC+1) Azken eguneratzea: 2022/06/13 12:38 (UTC+2)\nLur-jausia gertatu baino bi egun lehenago jakin zuen enpresak zabortegian arrakalak agertu zirela. Hala ere, jarduerarekin jarraitu zuen. Bi langile hondakin toxikoen azpian desagertuta daude.\nZaldibarko zabortegia. Artxiboko argazkia: EFE\nArriola: "Enpresa da zabortegiaren segurtasunaren erabateko arduraduna"\nEusko Jaurlaritzak zehapen-espediente bat ireki dio zabortegiko enpresari\nVerter Recycling enpresak otsailaren 4an jakin zuen Zaldibarko zabortegian arrakalak agertu zirela. Hala ere, jarduerarekin jarraitzea erabaki zuen. Bi egun geroago lur-jausia izan zen eta, harrezkero, bi langile hondakin toxiko artean desagertuta daude.\nTestuinguru horretan, Eusko Jaurlaritzako Ingurumen Sailak kasua Fiskaltzaren esku utzi duela jakinarazi du arratsalde honetan. Halaber, enpresa horren kontrako bigarren espediente zigortzailea ireki duela zehaztu du.\nLehendabiziko espedientea duela egun batzuk aurkeztu zuten, joan den udan Lan Ikuskaritzak zabortegian antzeman zituen ustezko irregulartasunen harira.\nLuiziaren ondotik hainbat dokumentu eskatu zizkion Ingurumen Sailak Verter Recylcingi eta horiek aztertu ostean erabaki du bigarren espedientea irekitzea eta informazio guztia Fiskaltzaren esku uztea. Lur-jausiaren ondorioz, bi langile desagertuta daude, osagai kutsakorrak zabaldu dira eta inguruko herritarren artean kezka eta ezinegona nagusitu da.\nIngurumen Sailak Fiskaltzari helarazitako testuan dio, zabortegian arrakalak antzeman zituzten arren, normaltasunez jarraitu zutela lanean "otsailaren 4an, 5ean, baitan luiziaren egunean ere". Horrez gain, Administrazio ohartarazi ez zuela eta, beraz, legea urratu zuela azpimarratu du.\nGauzak horrela, Ingurumen Sailak Verter Recyclingen aurka ireki duen bigarren zigor espedientea Fiskaltzaren esku uztea erabaki du, deliturik egin ote den iker dezan.\nHalaber, informazio horren berri eman die Zaldibar, Ermua, Eibar eta Elgetako udalei eta Eusko Jaurlaritzako Osaun, Segurtasun eta Enplegu sailei.


Amona Basati - - Tolosaldeko ataria\nIñaki Zubeldia 2020-02-04 11:04\nNeguaren bihotzean egonagatik, elurrik ikusi ez dugunez, neguko ipuin polit bat kontatuko dizuet. Amona xarmangarri batena.\nAmona Basati bakar-bakarrik bizi zen baso handiaren ondoan. Hain polita eta atsegina zen, bere ile zilar kolorearekin, bere aurpegi zimurtu gozoarekin, eta bere bi begi urdin kolorgetuekin, non herriko jendeak askotan esaten baitzion:\n—Zatoz gure ingurura bizitzera! Hainbeste istorio dauzkazu kontatzeko, hainbeste gauza erakusteko!\nBaina amona Basatik burua astindu eta erantzuten zuen:\n—Beti bizi izan naizen etxe zaharrean geratuko naiz. Gainera ni ez nago bakarrik, animalien konpainia daukat.\nEta egia zen, amona Basatik lagun ugari zeuzkan: kattagorria, berak leiho ertzean jarritako hurrak karraskatzen zituena; urretxindorra, madariondo zaharrean abesten ziona; oreina, egunero bere etxe ondoko iturrian edatera etortzen zitzaiona...\nGoiz batean, etxetik irtetean, amona Basatik deiadar ahul batzuk eta kexu xume batzuk entzun zituen.\n—Zauritutako piztiren bat izango da —esan zuen berekiko.\nBazter guztietara begiratu eta bat-batean, zuhaitz baten oinean, zerbait iluna ikusi zuen mugitzen.\nAmona hara hurbildu zen. Azeri gazte bat zen, hanka puskatua zintzilik zeramana. Emakumea harengana makurtzean, azeria beldurtu egin zen eta alde egin nahi izan zuen, baina bere hanka hautsiak ez zion uzten ihes egiten. Amonak goxo-goxo esan zion:\n—Azeritxo gizajoa, nola konponduko haiz horrela?\nAmona ur epel eta zapi zuri baten bila joan zen agudo eta ukendu pixka bat ere ekarri zuen. Odolez eta lurrez zikindutako hanka puskatua trebetasun handiz garbitu eta zaurian ukendua eman eta zapi zuriaz estali zion. Gero azeritxoa zuhaitz baten ondoan ipini zuen, belar onduz betetako otarre batean. Egunero jana eta ur freskoa eramaten zion, eta hark gogotik jaten eta edaten zuen. Eta hanka zauritua ere zaintzen zion.\nAste batzuk geroago azeria sendatu eta joan egin zen eta ez zen gehiago itzuli. Amonak noizean behin basoan ikusten zuen, baina deitzen zionean, alde egiten zuen pizti guztiek bezala. Eta amona triste geratzen zen.\nGeroago negua etorri zen. Goiz batean elurra hasi zuen. Eguna joan eta eguna etorri, elurra egin zuen etengabe. Azkenean, atertu zuenean, amonak atea eta leihoak ireki nahi izan zituen. Baina dena elurrak estalita zegoen. Ezin zen etxetik atera ere egin. Bultza eta bultza aritu arren, atea ez zen mugitzen. Egun batzuetan jan zituen etxean gordeta zeuzkan janariak.\nBitartean, herriko jendeak esaten zuen:\n—Zer gertatu ote zaio amona Basatiri? Seguru asko, ez du jateko ezer edukiko eta goseak hilko da.\nHerritarrek trineoa eta palak hartu eta egunero bidearen zati bat urratzen zuten, elurra baztertuz. Baina lan nekosoa eta makala zen amonaren etxeraino iristea.\nGoiz batean, amona triste zegoenean, jan apurrik ere ez zeukalako, aiuma bat entzun zuen teilatuan. Gora begiratu eta itzal bat ikusi zuen etxeko tximiniaren gainetik burua luzatzen. Azeri gaztea zen! Bere muturrean azenarioa zeukan eta tximiniatik behera bota zuen. Ondoren erremolatxa gorri bat eta azaburu handi bat ekarri zituen. Etxe atzeko estalpe batean gordeta zeukan bilatu ahal izan zuen guztia.\n—Eskerrik asko, azeritxo, eskerrik asko — oihu egin zion amonak—, zuk ez nauzu ahaztu.\nEta herriko jendea, egunetako lan neketsuaren ondoren, etxeraino iritsi zenean, zoriontsu eta pozez gainezka agertu zen, amona bizirik zegoelako.\nAzeriak salbatu zuen!


Beharra - Diario de Noticias de Navarra\nana urkiza 14.12.2020 | 01:41\nostalaritzak ateak ireki ahal izan ditu, berriz ere, agurtu berri dugun asteburuan. Uholde bat izan da. Zerutik beherakoa, batetik, eta terrazetako aulkiek jasandakoa, bestetik. Beharra. Halaxe hitz egiten entzun ditugu asko eta asko. Beharra zutela, etxetik irtetekoa, tabernan egotekoa€ Bizitzeko beharrezkoak diren zerbitzuen artean, ordea, ez dut uste ostalaritza zerrendan sartuko nukeenik. Sektoreari zor zaion errespetu guztiarekin, ez dut uste gizakiaren askatasun (ez pentsamenduzkoa ez eta mugikortasunari dagokiona ere) berme denik. Beraz, ez dakit oso ondo zergatik erkatzen ditugun gure askatasun beharra ostalari-tzak eskaintzen dituen zerbitzuak kontsumitzeko aukerarekin.\nLarunbatean, mandatuak egiten ari nintzela, euriak harrapatu ninduen. Aterkirik gabe atera nintzen, zerua mehatxu alde. Eta auzoko taberna batean sartu nintzen, babesean, zerbait beroa hartzera. Taberna handi samarra izaki, terrazakoez gain, barruko mahaietan eta barra inguruan ere, jendea zegoen. Hauen artean, lau gizonezko heldu, zortzi urte inguruko mutiko batekin, ustez, jolasean. Zangoa buru gainetik nork gorago jasotzen zuen aztertzen ari ziren. Mutikoa ari zen, garrasi batean, neurketa egiten. Eta gizon helduak, mutikoaren esanetara, zangoak sabai azpira igotzen. Bik, jauzi egiten zuten zangoa buruaren gainetik pasatzeko. Beste biek, barra aldameneko hormara igotzen zituzten, hormaren zurian zapatilaren marra beltza nola zikintzen zuten erakutsiz.\nIzerditan ari ziren lauak mutikoaren aginduak bete nahian edo.\nHandik gutxira, bikote bat sartu zen tabernan eta barran eskatu ondoren, edariak eskuetan zituztela, mahaietako baterako bidea hartu zuten. Gizon helduetako batek, bikotearen mugimenduaz konturatu ez eta, zangoarekin eman zion emakumezkoari. Eta mutikoaren aita zirudienak, barkamena eskatu zien: "Mutikoarekin jolasten ari gara eta€" desenkusatu zen: "Premia genuen guztiok ere€".\nBikote erasotua begira-begira gelditu zi-tzaien eta, egoeraz jabetuta, ez zioten ezer esan.\n"Musukoa jantzita ari gara, beti ere" esanez azkendu zuen mutikoaren aita zirudienak.


Gueñesko Udala - Servicio de atención a situaciones de emergencia social\nGizarte-larrialdiko egoerak artatzeko zerbitzua\nBabespeko etxebizitzek bizileku kolektiboak eskaintzen dituzte, egonaldi labur eta ertainetarako, gizartetik at gelditzeko arrisku larrian dauden pertsonei. Intentsitate txikiko laguntza-zerbitzu bat da. Bertan ez dago beti langilerik, baina Udalaren Gizarte Zerbitzuetako erreferentziako teknikarien laguntza dauka honako funtzio hauek egiteko:\nBertatik bertarako zaintza etxean bertan.\nBitartekaritza, babesa eta laguntza, bai etxean bertan bai Udalaren Gizarte Zerbitzuetan.\nErabiltzaileek trantsizio-prozesuak gauzatzea, egoera normalizatuetara igaro daitezen eta haien gaitasun pertsonalak, autoestimua, konfiantza pertsonala eta bizimodu autonomoa izateko gaitasunak mantendu, berreskuratu eta/edo garatu ditzaten. Horretarako, erabiltzaileek konpromisoa hartu beharko dute haien APPan eta, hala dagokionean, banakako programazioan, zehazten diren ekintzak gauzatzeko.\nGizartetik at gelditzeko arrisku larria duten pertsonentzat. Zerbitzu honen xedeetarako, hauek izango dute arrisku hori, erreferentziako profesionalaren balioespenari jarraikiz:\nEpe labur edo ertainean etxebizitza-alternatiba bat behar duten pertsonak, eta etxe horretan zaintza behar dutenak, ez dutelako gizarteratze-prozesua gauzatzeko egoitza-alternatiba egokirik, bizigarritasun-baldintza egokiak dituenik.\nBaliabide ekonomiko pertsonalik ez dutenak.\nFamiliaren eta gizartearen babesik ez dutenak.\nEgoitza-zentroetan arreta jaso duten pertsonek etxebizitza-zerbitzu hau erabili ahal izango dute gizartetik at gelditzeko arrisku larrian badaude eta bigarren mailako arretaren bitartez eskaintzen zitzaien arreta eta gizarteratzea eten egin badira. Bizikidetza-unitatea ez apurtze aldera, honako hauek ere erabili ahal izango dute zerbitzua:\nEskatzailearen ezkontidea edo izatezko bikotekidea, elkarrekin bizi baziren, eskatzailea tratu txarren biktima den emakume bat den kasuan izan ezik.\nEskatzailearen ardurapean dauden adingabeak.\nEskatzailearen ardurapean dauden helduak edo, ardurapean egon ez arren, mendekotasun-arriskuan edo -egoeran daudenak eta ordura arte eskatzailearekin bizi izan direnak.\nEskaera egin aurreko 6 hilabeteetan EAEko edozein udalerritan erroldatuta egotea. Epe labur edo ertaineko egoitza-alternatiba bat behar izatea gizarteratze-ibilbide bat egin ahal izateko.\nEgoeraren jakitun izatea eta egoera hori aldatu nahi izatea.\nGizarteratze- eta laneratze-ibilbide bat egiteko konpromisoa hartzea, eta ibilbide hori egitea zerbitzua erabiltzen den bitartean.\nIntentsitate txikiko laguntza behar izatea, gizarte- eta hezkuntza-arlokoa, komunitate-ingurunean bizimodu autonomoa izateko eta gizarteratzeko gaitasun pertsonalak mantentzeko edo garatzeko.\nOsasun-arreta bereziturik eta/edo etengaberik behar ez izatea gizarte-zerbitzuen sarearen irismenetik eta aukeretatik harago.\nJokabide-nahasmendurik ez izatea eta/edo zerbitzuaren funtzionamendua edo bertako elkarbizitza normala oztopa dezakeen nahiz pertsonarentzat, beste erabiltzaile batzuentzat eta profesionalentzat arriskutsua izan daitekeen jokabiderik ez izatea. Infekzioren bat edo kutsa daitekeen gaixotasunen bat, edota buruko gaixotasunen bat izanez gero, horri dagokion tratamenduari uko ez egitea.


Baliteke zientzialari britainiarrek laku izoztu bat aurkitu izana Marten | Consumer\nBaliteke zientzialari britainiarrek laku izoztu bat aurkitu izana Marten\nAurkikuntza horrek planetan bizia egon zitekeela dioen hipotesia indartuko luke\narabera: Osteguna, 2005eko martxoaren 17a\nJohn Murria planetetan espezializatutako geologoa izan da Marten laku izoztu bat aurkitu duela uste duen ikerketa-talde baten burua. “Nature” aldizkari zientifiko britainiarrak argitaratu duen lanak planeta horretan bizia egon ahal izan dela dioen hipotesia indartzen du.\nOndorio horretara iristeko, Marteren inguruan orbitatzen duen Europako Espazio Agentziako (ESA) Mars Express zundak bidalitako argazkietako probak aztertu dituzte ikertzaileek. Bere lanaren arabera, irudiek “plater-formako lursail” lau bat erakusten dute Hegoaldeko Planicie Elysium eskualdean, Marteko ekuatoretik gertu.\nLaku hori Lurreko izotz trinkoko zenbait tokiren antzekoa da, eta 800-900 kilometroko luzera izango luke. Batez besteko sakonera 45 metro ingurukoa da, Ipar Itsasoaren antzeko tamaina. Zientzialariek “Nature” aldizkarian azaltzen dutenez, haren interpretazioa berresten bada, “leku hori bizitza primitiboaren ebidentziak gorde litzake”.\nAdituen hipotesien arabera, lakuko ura lurpeko izotzetik sortutako ozeanoaren aztarna da. Ozeanoa jarduera bolkanikoak urtu zuen eta, ondoren, Cerberus hobitik azaleratu zen. Gainera, Murriaren taldeak ziurtatu du ura azkar izoztu zela, baina ia berehala lurruntzen hasi zen presio txikiko atmosferarantz.\nIkertzaileek uste dute aintzira errauts bolkanikozko geruza batek estali zuela, eta geruza horrek isolatzaile gisa jokatu zuela, eta horrek murriztu egin zuela lurruntzearen ondoriozko likido-galera.\nbizitza lago-eu Marte-eu


Hilerrira bisitak modu kontrolatuan egiteko neurriak jarri dituzte Udalek - Urumea - Kronika.eus\nHilerrira bisitak modu kontrolatuan egiteko neurriak jarri dituzte Udalek\nSantu guztien egunean, hilerriko aforoa mugatuko da.\nSantu Guztien eguna gerturatzen ari dela aurreikusiz, Hernaniko eta Astigarragako Udalek, hainbat gomendio helarazi dituzte, hilerrira bisitak egiteko, «modu kontrolatu batean»\nSantu Guztien eguna da igandean eta ohitura izaten da hilerrira joatea. Hori horrela eta bizi dugun egoera alde batera utzi gabe, Hernani eta Astigarragako Udalek, hainbat gomendio eta neurri azaldu dituzte, hilerrira bisitak «modu kontrolatuan eta lasaian egin daitezen».\nHernaniko Udalak ezarritako neurriak\nJakinarazi du, ahal izanez gero, pilaketak ekidin behar direla, «ez utzi hilerriko bisita azaroaren 1erako». Horrez gain, gomendatzen du, aste osoan zehar bisitak egitek aukera dagoena, eta hortaz baliatzeko, «modu mailakatuan eta pilaketa haundirik gabe».\nAsteburuan eta astelehenean, hilerriko aforoa mugatu egingo da, eta sarrerak eta irteerak kontrolatu egingo direla ere azaldu du Udalak.\nHilerrian egoteko denbora, «gehienez ordubetekoa» izango da, eta 6 pertsona batera elkartu hala izango dira, «gehienez».\nMusukoa jarrita eramatea eta segurtasun tarteak mantentzea derrigorrezkoa dela ere jakinarazi du Hernaniko Udalak.\nAstigarragako Udalak ezarritako neurriak\nAurten, Covid-19ak eragindako osasun egoera dela eta, «herria zona gorrian dagoenez», Astigarragako Udalak hainbat prebentzio eta segurtasun neurri ezarri ditu.\nHori horrela, Udalak helarazi die herritarrei, «ahal duten neurrian bisitak igandea baino lehen egitea, pilaketak saihesteko».\nMusukoa erabili behar da aldi oro, pertsonen arteko distantzia mantendu behar da, eta eskuetako higiene egokia erabili behar da, «horretarako jarriko dira gel hidroalkoholikoak».\nHilerriko ordutegia 09:30etatik, 14:30etara eta 15:30etatik 18:30etara bitartean izango da. 150 pertsonako edukiera izango du gehienez, «eta pertsona bat egongo da sarrerak eta irteerak kontrolatzen». Lurrean zirkuitu bat markatuko da, sarrera eta irteerak non dauden jakiteko.Gehienez, sei pertsonako taldeak egon daitezke, eta bisitaren iraupenak ordu bete iraungo du. Komunak itxita egongo dira


COVID-19a dela-eta ospitalean daudenei doan eskainiko die bere TB Euskaltelek | Euskaltel Blog\nAsko gogoratzen gara zuekin; oraingoan, batez ere, egun hauetan ospitaleetan, osasun-zentroetan eta anbulatorioetan egon behar duzuen guztiokin.\nTelebistak konpainia handia egiten du; horregatik, hemendik aurrera, Edonon erabili ahal izango duzue, Euskaltelen telebista ordenagailuan, mugikorrean edo tabletan ikusteko aukera ematen duen zerbitzua. Euskaltelen bezeroa izan nahiz ez, doan sartu ahal izango zara telebistako eduki guztietara. Badakigu une zaila dela; beraz, lagundu egin nahi dizugu.\nOspitale edo osasun-zentro batean bazaude eta zure smartphonetik edo tabletatik Edononera sartu nahi baduzu, aski duzu Androiderako eta iOSerako aplikazioa deskargatzea. Eta nahiago baduzu ordenagailuan edo eramangarrian erabili, sartuhttp://edonon.euskaltel.com helbidean nabigatzaile baten bidez, Chrometik.\nOndoren, datu hauek sartu behar dituzu:\nh. el. eremuan: EuskaltelContigo edo Euskaltelzurekin\nPasahitzaren eremuan: idatzi zure mugikor-zenbakia (ez da beharrezkoa Euskaltelekoa izatea). Kontua identifikatzeko eta zure grabazioak eta lehentasunak gordetzeko bakarrik eskatzen dizugu mugikor-zenbakia pasahitzaren eremuan.\nIkusi zenbat gauza egin dezakezun Edonon erabilita.\nLuzatzen ari al zaizu ikusi nahi dituzun telesail eta filmen zerrenda? Ez galdu denborarik, eta ikusi aplikazioaren bidez, zauden tokian zaudela ere. Zuzeneko 50 kanal baino gehiago eta bideoklubeko milaka eduki dituzu eskura.\nZuk agintzen duzu: programatu grabazioak zuk nahi duzunean ikusteko. Gainera, 4K deskodetzailea baduzu, aplikaziotik egindako grabazioak sinkronizatuta daude zure 4K deskodetzailearekin, eta, beraz, deskodetzailetik grabatzeko programatu duzuna zure mugikorrean, tabletan edo PCan izango duzu, eta alderantziz, nahi duzunean ikusteko.\nEduki bat erreproduzitzen duzunean, edozein dela ere, zure “jarraitu ikusten” zerrendan azalduko da zuzenean; hala, utzitako lekutik hasi ahal izango zara ikusten.\nGidatik, den-dena egin dezakezu: kanalen programazioa ikusi, zuzeneko eta aurrez emandako edukiak erreproduzitu, edukiak zure “gogokoei” gehitu, grabazioak programatu, kanalen bilaketa generoka iragazi, kanal bereko eduki gehiago ikusi, eta telesail eta film guztien sinopsi luzeagoa irakurri.\nZuzeneko telebistan emititzen ari direna ikusi, eta beste kanaletan nabigatu ahal izango duzu aldi berean. Pantaila bi zatitan agertuko zaizu, Euskaltelen telebistan gertatzen den guzti-guztia ikus dezazun.\nEta zerbitzu honekin gorabeheraren bat baduzu, deitu 900 840 260 zenbakira.


Eibartarren Ahotan zaharberritua — Eibarko Kultura Ondarea - Egoibarra.eus\nEibartarren Ahotan zaharberritua\nEibartarren Ahotan proiektua 1999. urtean sortu zuen Ego Ibarra batzordeak. Gure herriko historia eta etnografia sakonean aztertzeko helburuz jaio zen proiektua, Eibarko memoriaren, historia hurbilaren eta ondare kulturalaren berreskurapenean beste pauso bat emanez, oroimenik ez duen herriak ez duela aurrerabiderik dioen hatsarre zahar hura gogoan edukiz.\nArgazkia: Pedro Irusta\nProiektuak Eusko Jaurlaritzaren diru-laguntza jaso zuen 2000-2002 bitartean (13.000.000 pezeta), eta tarte horretan egin ziren elkarrizketarik gehienak. 250 eibartar baino gehiago elkarrizketatu ziren, eta jasotako material guztia katalogatu, etiketatu eta gorde zen.\nAzken batean, proiektu honen erronka da, hurrengo belaunaldiei XX. mendearen Eibarko bizimoduaren ñabardurak eta alderdi ezberdinak zehatz-mehatz jasotzea protagonisten ahotan, eta ondorengoei ahots horiek batuko dituen ikus-entzunezko artxibo eta datu-basea lagatzea, zaletuen gozamenerako eta adituen (filologo, historialari, etnografo zein soziologoen) azterketarako.\nEta horretan aitzindari izan dira Eibartarren Ahotan proiektua, Ego Ibarra Batzordea eta Eibarko Udala. Azken 15 urteotan egin diren beste hainbat egitasmoren muinean dago proiektu honek ezarritako filosofia eta lan moldea.\nEibartarren Ahotan proiektuaren lehenengo bertsioa 2003an argitaratu zen, baina harrezkero ere proiektuak bizirik jarraitu du, elkarrizketa gehiago eginez eta materiala katalogatuz.\nUrte hauetan ondorengo materiala batu da Eibarko Udal Artxiboan gordeta dagoen Eibartarren Ahotan bilduman:\n400 elkarrizketa inguru.\n150 zinta minutuka etiketatuta eta katalogatuta (guztira, 3.000 pasarte baino gehiago).\n500 pasarte transkribatuta eta beste 500 bideo-pasarte online ikusgai.\nAzken urtean, azpiegitura teknikoa hobetzeko lanak egin dira. 2003. urtean ezarritako azpiegitura egokitu eta eguneratu da, gaur egungo behar eta ezaugarri tekniko berrietara egokituz. Azpiegitura berri hori da oraingo honetan aurkezten duguna. Lehengo edukiarekin, baina itxuraz eta (batez ere) teknikoki hobetuta.\nBerrikuntza hauei esker, Eibarko ahozko ondarea errazago eta erosoago kontsultatu ahal izango dute erabiltzaileek, egindako aldaketei eta gehitutako erraztasunei esker.\nDena dela, orain aurkezten diren berrikuntza hauek proiektuaren beste urrats bat besterik ez dira, etenik ez duen egitasmo honen baitan dagoen urratsa. Epe laburrera, elkarrizketa berriak egiteko asmoa dago, eta baita materiala katalogatzen eta hedatzen jarraitzea ere. Herritarrak baitira proiektu honen protagonista nagusiak.\nHemen daukazu proiektua osorik


Geofumadas, nire ile gorriaren laguntzarekin - Geofumadas\nAbendua, 2008 My egeomates\nezberdinak aro batean bizi izan dut, txikitako izan dut, nire zaletasunak 5 arratsaldean izan zen futbol partida bat ingurukoekin jokatu, baloia crabby aldameneko edo, besterik gabe hesiaren ez ditu ikusi joan zen arte iluntasuna; Orduan iritsi zen elektrizitate elektrikoa, pribilegio hori duen bizilagun bakarra den etxe telebista ikusteko baimena.\nBoomerang, Tom eta Jerry, Heidi, The Smurfs-ekin gertatzen diren serieak ikusi genituen; beste batzuk noizean behin TCM The A Team, The Incredible Hulk ... J * gisa ikusten, hobe ez jarraitu guachupín by dudala atera ditzakeen edo I can malko erdi Labordeta batzuk dituzu.\nOrain nire mutilak garai berri batean bizi dira, ezin dute irten, seguru ez baitaude, beraz, lagunek bisitatu behar dute. Nahiago zigorra mingarria astebete baino telebista ikustea gabe eta beren mundu engrossed, berriz, I nirea ere, adostasun bat zaletasunak partekatzeko eta noizbehinka itzali haririk gabeko switch off mobile aurkitu behar duzu, belar gainean etzanda eta utzi bota duzu gainean\n10 urtetako bat, Outrageously sortzaile, artista, bere laugarren ikasturtean, jarri munduan bere pertsonaiak nor egunen batean espero famatua ... sinple eta konplexuak php bezala izan nahi merkaturatzeko marrazki bizidunak eraikitzeko.\nHaurra, 6 urte, denbora pasatzen du ispiluan, dagoeneko kezkatzen nauen ohitura. Samurra, adierazkorra, baina beti mugitzen hortzak ... teknologia baina nahiago egin nire Motorola batera, hartu eman nuen bideo memoria egunen batean ikusten gozatzeko neure burua.\nEta azpimarratzen dut diruditen zaharkitua, parkera joatea bezala ohiturak batzuk mantenduz on arren, merkatalgune ahalik eta ihes egin, paseo bat hartu barnealdeko, hura ezin izan da egungo joera bereizteko, eta horietatik erdia bere hitzak ere silizio bezala soinua . Alde batetik, neure burua xurgatu, neurri batean, zainak jartzen baitira, hona hemen hitz batzuk.\nAita, zergatik beti oinez egiten duzu hori? Asus eskuan? ... Bide batez, ez al didazu haririk gabeko haririk?\nBadakit, zuk egiaztatu egingo duzu mail\n¿Txateatu dugu? gela batetik bestera\nNahi al dut nahi duzun zerrenda bat? Wii ?\nZenbat irabazi genuen Gaur?\nNire eskola aurkitu dezagun Google Earth... orain, bakarrik nago\nMegaman marrazkia zuregana kargatu duzu Bloga?\nBidali niri Bluetooth\nErostera doa Paypal?\nZurekin gehitzen al zaizu? Hi5! ?\nNoiz lagunduko zaizu lagunduko WordPress?\nUste dut hori dela haririk gabekoOrdaindu zenuen dagoeneko?\nHau oroitzapen hori daukat nire bulegoan bilduma bat da, seme eman zidan I-txakur bat, Dalmatian bere gomazko bat eta egin zion arku bat lotzeko plastikozko poltsa bat. me Megaman X marrazki bat kondaira batekin egin zuen "Demo bertsioan Aita," star blue dioen Glitter zuen "Daddy maite zaitut"\njokoak zaharragoak teknologia nahasketa bat erdian, aurkitu dugu leku ona dela uste dut, ez dira ahaztu ... eta ez naiz, nire erantzukizuna askoz korapilatsu bihurtzen bidaiatzeko batez ere. Arauak ikasi jakitea, egun bat izango zuen seguru publizistak handia, zuen arkitektoa ... daude gustatzen niri oraingoan, gainera, gogoratzeko esaldi izango:\nGaur egun ez da Internet egunean\nGutxienez 5 minutu utziko dituzu eta bihar saltzen al dituzu?\nNire ama ez da uzten\nMaite zaitut aita!\naurreko Post«Aurreko Google-k zer nahi duen, AdSense eta gurekin\nNext Post Nola kokatu web orri baten barruanHurrengo »\n5 "Geofumadas, nire ile grisa" laguntzen duten erantzunak\nhahahahaha ... ondo, gauza hunkigarriekin nire zuntz sentikorra ukitzen baduzu, zer egingo dut, gustatzen zait samurragoa den zati hori lortzen duzunean. Dena inoiz bada hemen izan zuen iruzkinak me gaixoa you utziz ... beraz agertuko dudanean zerbait berezia dela dirudi, eta beste lekuetan, une, sentimenduak idazten dut garraiatzen ... modu haurrak oso polita da, inoiz izan duzun esan zuen, ezta?\nEuropako hotzetik agurrak!\nKaixo Angela ... Nire gaia aldatu behar dut eta nire eromenaren aitortu nire seme-alabei iruzkin bat lortzeko\nEsaldi handiak! Zure istorioak gustatzen zait ...\n... Spiderman erabat zuzena da ...


07/08/2013 07:11 0 comments\nGORPUTZARI GORROTOA ETA HAU NOLA TRANSMITITU - CÓMO TRANSMITIR EL ODIO AL CUERPO\nGuri buruz guk esandako hitzek gure ingurukoengan eragin itzela izan dezakete.\nArtikulu osoa erdararaz irakurtzea gomendatzen dizuegun arren, hemen duzue sarrera euskaraz:\nZazpi urte nituen potola, itsusi eta nazkagarria zinela jakin nuenean. Ordura arte zoragarria -zentzu guztietan- zinela pentsatzen nuen. Aspaldiko argazki albumetan begiratzen gogoratzen dut nire burua eta itsasontzi baten gainean ikusten zaitut. Zure tira gabeko bainujantzi...\n03/06/2013 17:50 0 comments\n15/09/2012 07:05 0 comments\nTristuraren aurka, autoestimua – Contra la tristeza, autoestima


Robustiano Ortuzar - Wikipedia, entziklopedia askea.\nBermeo, 1883ko maiatzaren 24a\n1929ko azaroaren 23a (46 urte)\nidazlea eta klerikoa\nRobustiano Ortuzar (Bermeo, Bizkaia, 1883ko maiatzaren 24a - 1929ko azaroaren 23a) bizkatar elizgizona eta euskal idazlea izan zen, antzerkigintzan aritutakoa. Gasteizen egin zituen eliz ikasketak, eta 1906an apaiztu zen. Jaioterrian egon zen apaiz, urte askoan, eta gazteei nautika irakasten. Abiñako (Sukarrieta, Bizkaia) zahar etxeko zuzendaria izan zen.\n1925ean, eta Resurreccion Maria Azkueren hitzaurre batekin, antzerki lanen bilduma bat argitaratu zuen, Oroigarriak. Bermeo´ko arrantzaleen bizikeraz eraturiko antzerkiak izenburupean. Bertan daude Torrenteruan, Doniane bezperako pozak, Zorginkeribako apaia, Ondo pentsatzen zauz, Pitzar bat ur eta Txalupapean antzerki lanak.\nOroigarriak. Bermeo´ko arrantzaleen bizikeraz eraturiko antzerkiak (1925, Gaubeka Irarkola)\nRobustiano Ortuzar literaturaren zubitegian\nLiteraturaren Zubitegia: 438\nOrriaren azken aldaketa: 23 urtarrila 2018, 22:44.


Piktogramak XXI. mendean - bizkaie.biz\nPiktogramak XXI. mendean\nZigor Aldama\t2016-09-27 10:59 Bidaide\nDongba berreskuratzeko ahaleginak izan diran arren, egun 300.000 laguneko komunidadetik 1.700 inguru baino ez dira kapaz piktogramok ulertzeko.\nLijiang historia oasia zan kultur aberastasunari eusteko jarrerearen gainetik hazkunde ekonomikoa lehenesten dauen munduan. Dana dala, UNESCO erakundeak Gizateriaren Ondare izentautako Txinako Yunnan probintziaren iparraldean kokatutako uri horretan egungo Txinako urigintzearen bereizgarri hormigoizko bloke erraldoiak eta etorbide zabalak dira protagonista. Sasoi batean Txinako milaka urteko uriaren adibide argia zan alde zaharra bera be upealako merkataritza parke tematikoa da eta turistak baino ez dabiz han inguruan, bertakoak alde egin behar izan daben bitartean.\nZorionez, bidaia agentzien segizioetako turistak ez doaz puntu turitikoetatik harago. Eta urrunean agiri diran edurtutako mendiek babestuta herrialdeko herritxurik ederrenak dagoz; berbarako, hor inguruan bizi da naxi etnia, Dragoi Handiko 56 gitxiengo etnikoetako bat. Globalizazinoaren eta kultur bategitearen eraginik barik, munduan etnia bakarra da hizkuntza piktografikoan irakurri eta idazteko kapaz dana, faraoien sasoiko egipziarrena lako hizkuntzan.\nDongba izenez ezaguna, tibetar-birmaniar jatorriko hizkuntzea, filologoen eretxiz, adierazmolde grafiko zaharrenetakoa da. Idazketarako 1.400 sinbolo inguru ditue eta horreetatik % 90 piktogramak dira, objektu fisikoakaz zuzenean lotutako marrazkiak, egungo txinerearen ideogramatara heltzeko eratorpenik bako marrazkiak, hain zuzen be. Hori bai, piktograma horreetako batzuk erabilten ditue putonghua edota mandarin txinereagaz daben antzekotasun fonetikoagaitik eta kasuan kasuko asimilazino etnikoaren erakusgarri.\nKontua da ze, oso gitxi dirala aitatu hizkuntzan adituak. 1949. urtean, Alderdi Komunistea sartu zanean goitik behereako bideari ekin eutson eta Kultur Iraultzeagaz batera, ia-ia desagertu egin zan. Ganera, Zaindari Gorri bildurgarriek suntsitu egin zituen neurtu ezinezko balio historikoko naxien eskuizkribu asko eta asko. Dongba berreskuratzeko ahaleginak izan diran arren, egun 300.000 laguneko komunidadetik 1.700 inguru baino ez dira kapaz piktogramok ulertzeko eta, ganera, gehienak zaharrak dira. Batzuk bildur dira azken horreek hilten diranean hizkuntzea bera be desagertuko dalakoan. Egoera horri aurre egiteko hizkuntzalari adituek, Txinako agintariakaz alkarlanean, geba sortu dabe, ideograma txinatarrak eta piktograma erraztuak buztartuta, holan hizkuntzea ikasketea errazagoa izan daiten eta erabilerea praktikoagoa. Eskuko telefonoek goitik behera aldarazo dituenez idazteko ohiturak, gazteak erakarteko asmoz, itzulpen fonetikoa alfabeto latinoan dakarren pinyin sistemearen bidez gebaren karaktereak sartzeko aukerea eskaini dabe.\nHizkuntza berezia ez eze, naxien artean ohikoa dan gizarte matriarkala be nahikoa deigarria da eta horrek hizkuntzan be zelan eragiten dauen; berbarako, eme berbea izen bategaz lotu ezkero, superlatiboa sortzen da eta loturea ar berbeagaz egin ezkero, barriz, txikigarria sortzen da. Esangura horretan, harri emea hatxari esaten jako eta harri arra, barriz, hartxintxarrari. Denporearen porasuz izakera matriarkala indarra galtzen joan bada be, ganerako landa giroko etniakaz konparauta, gizarte edegiagoa ekarri dau.\nGauzak holan dirala, hartu-emon afektiboak be desbardinak dira, baita mendi eta haran galduetan, lekutako naxi herrietan be. Ohikoak izaten dira bikoteak eskutik paseoan ikustea edota emakumeek gizonezkoei ipurdian egindako atximurkadak. Sexua ez da tabua. Izan be, ezkontza aurreko hartu-emonak ohikoak izaten dira eta hori uri kosmopolita guztietan ez da onartzen; horrezaz gan, ezkontzatik kanpo umeak ekartea be ez dago txarto ikusia. Seme-alaba horreek amarenak dira beti eta ama horregaz egotekotan, aitaren egitekoa babes ekonomikoa eskaintzea baino ez da izaten.\nNekazaritzea eta abeltzantzea dira bizibide eta herritarrak adobezko etxeetan bizi dira, material ezin hobea neguko muturreko tenperaturei aurre egiteko. Horma lodi-lodiak eregiten ditue eta eraikin barriak baino bizitoki epel eta atseginagoak izaten dira. Txinako gobernuak uste dau bizimodu hori azpigarapenaren erakusgarri argia dala eta neurri batzuk ezarri guran dabilen arren, oraingoz, naxiek uko egiten deutsiez. Gureak baino sano txarragoak diran zementuzko eraikinetara eroan gura gaitue, baina tradizinoa baztertzea pekatu handia da dino barreka edadeko emakume batek.


Marketin arinaren egoera 2016an | Martech Zone\nMarketin arinaren egoera 2016an\nOstirala, uztaila 29, 2016 13ko otsailaren 2021a, larunbata Douglas Karr\nDuela ia 2 urte, Jascha Kaykas-Wolff partekatu zer Marketin arina izan zen eta zergatik korporazioek estrategiak aldatu behar zituzten metodologia erabiltzeko. Jascaren liburua deskargatzen ez baduzu ere, ziurtatu sakonki doan artikulua irakurtzen duzula marketin arina. Beraz, noraino iritsi gara?\nWorkfront-ek bere Marketin Arineko Inkesta webguneak egindako emaitzak Marketin frogak, eta hona hemen zenbait funtsezko puntu aipagarrienak:\nMerkaturatzaileen% 41ak Agile metodoak erabiltzen ditu lana kudeatzeko\nMerkaturatzaileen% 43k ez daki zer den Agile edo nola funtzionatzen duen\nMerkaturatzaileen% 40k metodologia anitzeko konbinazio bat erabiltzen ari da (ur-jauzia / tradizionala, bizkorra, erreaktiboa)\nMerkaturatzaileen% 57k lanaren plangintza prozesuak argiak direla esan du, kasurik onenean\nSartzen ari diren merkaturatzaileekin ere arazo bat dago marketin arina estrategiak ... zer dela eta nahastu daitezke marketin arina benetan da. Merkaturatzaileen% 14k soilik adierazi dute nahita lana berrantolatu dutela iritzietan oinarrituta.\nAukera handia dago aurrerantz pentsatutako merkaturatzaileek beren erakundeari aldaketa positiboa ekartzeko Agile metodologien bidez. Agile sormen lanen abiadura, produktibitatea, moldagarritasuna eta erantzutea hobetzean oinarritzen da. Workfront-en Agile gaitasunek proiektuak kudeatzeko prozesu tradizionalen alternatiba eskaintzen dute erabiltzaileek beren erritmoan erraz har dezaketen egitura Agile bat eskainiz edo ur-jauzi metodo tradizionalagoekin nahastuz. Joe Staples, Laneko Marketineko zuzendari nagusia\nHemen duzue emaitzen ikuspegi orokorra duen infografia.\nTags: arinmarketin arinamarketin arineko metodologiakmarketin estrategia arinakmetodologia arinakjoe grapakWorkfront\nNola sustatu gertaerak sare sozialetan superheroi bat bezala!\nTracx: irabazi ezagutzak, hazi ezazu konpromisoa eta neurtu inpaktua zure enpresa sozialarekin


Ordezko medikua agindu die Osakidetzak Zanbranako eta Berantevillako alkateei - Araba - Alea.eus\nOrdezko medikua agindu die Osakidetzak Zanbranako eta Berantevillako alkateei\nEstitxu Ugarte Lz. de Arkaute 2020-01-02 16:00\nAitor Abezia Zanbranako alkatea eta Mario Perea Berantevillako alkatea, agerraldian. E.L.\nIragan abenduan, Eusko Legebiltzarrean agerraldia egin zuten alkateek lehen mailako osasun-arretan dituzten gabeziak salatzeko.\nGaurtik aurrera, Ribabellosan, Zanbranan, Berantevillan eta Urizaharrean aritzen diren lau medikuen bajak eta oporrak kubritzeko, ordezko mediku bat izango dute. Modu horretan, lau mediku finko eta ordezko bat izango dituzte aurrerantzean Añanako eta Mendialdeko herri horietan, eta azken hilabeteetan sortu diren arazoak leunduko dira. Hala azaldu die Osakidetzak herriko alkateei.\nHerriko osasun-zentroen egoeraren inguruan, Eusko Legebiltzarrean, agerraldia egin zuten egun berean jaso zuten berria Zanbranako eta Berantevillako alkateek, hain zuzen medikuen faltak herri txikietan bizi diren biztanleei eragiten dizkien arazoak salatzeko iragan abenduan egindako agerraldian. Pozik hartu dute biek erantzuna, baina Osakidetzari eskatu diote herri txikietako alkateekin elkarlana sustatzeko eta osasun-arretaren planifikazioa adosteko. Halaber, lehen mailako osasun-arretan aurreikuspen falta salatu dute, eta Osakidetzari gogoratu diote herrietako kontsultategien finantzaketa eta mantenua "bere ardura" dela, eta ezin duela udalen esku utzi, "orain arte egin duen bezala".\nEgun, udalerri bakoitzak bere osasun-etxea eta medikua ditu, goizeko zortzietatik arratsaldeko hiruak arte. Orain arte, mediku bat falta zenean, Zanbrana, Berantevilla eta Urizaharraren artean bi mediku partekatu behar zituzten, ordezkorik ez zegoelako. Mediku bat beharrean, bi falta zirenean, mediku bakarrak artatu behar zituen hiru udalerrietako gaixoak. "Bi mediku falta direnean, batek Ribabellosan geratu behar du nahitaez, herririk populatuena delako, eta bestea hiru udalerrien artean banatu behar da; hortaz, kontsultategi bat ixtea beste erremediorik ez dago", azaldu du Mario Perea Berantevillako alkateak.\n"Abendutik, Berantevillako kontsultategia bederatzi egunez egon da itxita, eta zazpi egunez, egunero, soilik hiru orduz artatu ditu gaixoak. Zambranakoa bederatzi egunez egon da itxita eta lau egunez, egunero, hiru orduz bakarrik irekita, eta Peñacerradako kontsultategia hamabi egunez itxita eta lau egunez hiru orduz irekita egon da". Osasun-zentroak itxita dauden egunetan beste herrietara joan behar dira gaixoak, eta sarritan jende zaharra denez ez dute autorik eta zaila suertatzen zaie medikura joatea. "Gasteizen osasun-zentro bat ixten badute, beste batera joatea posible da, autobusak dituzue, tranbia… Baina garraiobiderik ez duen Zanbranako andre bat, nola eramaten dugu?", galdetu du Aitor Abezia Zanbranako alkateak.\nHalaber, herri txikietan dagoen oinarrizko "zerbitzuen falta" salatzeko baliatu du agerraldia Abeziak: "Ez dugu zerbitzurik. Ez dago oinarrizko zerbitzuen katalogorik. Oinarrizko zerbitzurik ez dagoelako husten ari da Araba. Eta osasun zentroak dira horietako bat".


Bizitza esperietziak, ikasketa aukerak\nAste honetan, Lauaxeta Ikastolako batxilergoko 1. mailako ikasleek, hainbat esperientzia entzuteko aukera izan dabe. Esperientzia anitzak eta aberasgarriak oso. Jakin nahi zeintzuenak?\nBerrikuntza, sormena, ekintzailetza, ilusioak, ametsak, ekimena, ... esperientzia desberdinen osogaiak. Euren artean: Aitor Elizegi, Andres Vargas, Javier Miguel, Iñigo Alday, Liher Elgezabal, Irene Rodriguez, Asier Gezuraga, Norber Mugarza, Hiart Burgoa, Eneko Elorz, Elena Sanchez, Imanol Ituiño, Lander Bereziartua eta Borja Urretabizkaia.\nGuzti honegaz, ikasleek, euren enpresa propioa sortu beharko dabe inguruko beharrizanetatik abiatuz. Ikusi nahi orain dala ikasturte bitako esperientzia?


Lehman Brothers-ek porrot egin du eta Espainiako Burtsaren porrota eragin du | Consumer\nLehman Brothers-ek porrot egin du eta Espainiako Burtsaren porrota eragin du\nEstatu Batuetako laugarren inbertsio-bankurik handiena da. EBZak 30.000 milioi euro inbertitu ditu merkatuetan\narabera: Astelehena, 2008ko irailaren 15a\nEspainiako Burtsa gainbehera bortitz batekin hasi da astea, Lehman Brothers Estatu Batuetako laugarren inbertsio-bankurik handienaren porrota ezagutu ondoren. 158 urte lehenago hasi zen lanean. Bestalde, Bank of Americak Merrill Lynch erosi du, zailtasunak dituen beste erakunde bat.\nIbex-35ak %3,7ko atzerakadarekin hasi zuen saioa, baina handik gutxira %3ko beherakada moderatu zuen. Europako gainerako poltsek ere beherakada handiak izan dituzte. Londresko Footsieak %2,72 galtzen zuen eta Frankfurteko Daxak %3.\nIbexaren beherakada handienak OHL, Técnicas Reunidas eta Grifols enpresenak izan dira, %6 inguru jaitsi baitira. Iberdrola eta Santander bezalako pisu astunek %4,8ko galerak izan dituzte, eta %3tik gorakoak BBVA, Endesa, Repsol eta Telefónica. Era berean, banku ertainek, hala nola Popular, Banesto, Bankinter eta Sabadellek, %3tik %4ra bitarteko beherakada izan dute.\nIbex-35ak %3,7ko atzerakadarekin hasi zuen saioa, baina handik gutxira %3ko beherakada moderatu zuen.\nHigiezinen agentzia koloniala izan da igoeren buru (+% 3,25), zorraren zati bat birfinantzatzeko akordioa lortu ondoren.\nBestalde, euroa Frankfurteko lehen kotizazio-orduetan igo eta 1,435 dolarrera aldatzen zen; ostiralean 1,417 dolar markatu zituen.\nHirugarrena sei hilabetean\nJakinarazpen batean, Lehman-ek adierazi zuen porrotean deklaratzeko behar den dokumentazioa aurkeztuko duela New Yorkeko Hegoaldeko Barrutiko Porroten Epaitegian, haren aktiboak babesteko eta haren balioa maximizatzeko. Bankuak zehaztu du Burtsaren bitartekotzan aritzen diren ordezkarietako bat ere ez dela sartuko bankarrotaren aitorpenean eta normaltasunez jarraituko dutela lanean.\nLehman Estatu Batuetan desagertu edo sei hilabetean eskuez aldatu den hirugarren inbertsio-bankua da, martxoan Bear Stearnsek Altxorraren Departamentuan esku hartzera behartu eta Merrill Lynch 44.000 milioi dolarrengatik (30.500 milioi euro baino gehixeago) erosi ondoren.\nLehmanen porrota segurutzat jotzen zen igandean Estatu Batuetako ekonomia-agintarien eta finantza-erakunde nagusietako ordezkarien arteko elkarrizketek porrot egin ondoren, erosle bat aurkitzeko. Egoerak, Merrill Lynch-en erosketa ez ezik, ekimen pribatu eta publiko batzuk ere ekarri zituen, finantza-sistema porrotaren ondorioetatik babesten saiatzeko.\nEstatu Batuetan desagertu edo sei hilabetean eskuez aldatzen den hirugarren inbertsio-bankua da Lehman.\nNazioarteko hamar bankuz osatutako talde batek, besteak beste, Bank of America, Barclays, Deutsche Bank eta UBS bankuek, finantza-sistemaren berme izango den funts bat eratu dutela iragarri zuten. Banku parte-hartzaile bakoitzak 7.000 milioi dolar emango ditu.\n30.000 milioiko injekzioa\nFinantza-merkatuak baretzeko, Europako Banku Zentralak (EBB) 30.000 milioi euro inbertitu ditu. Era berean, Ingalaterrako Bankuak 5.000 milioi libera (6.300 milioi euro inguru) gehituko dituela iragarri du.\nEBZak ziurtatu du “oso gertutik behatzen dituela euroaren diruaren merkatuko baldintzak”, eta prest dagoela Lehman Brothersen porrotaren ondoren funtzionatzen laguntzeko. Horregatik, 30.000 milioi euro horiek %4,30eko interes marjinaleko tasan txertatu ditu, eta epemuga egun batekoa da. Doitze enkantean euroguneko 51 banku komertzialek hartu dute parte.\nBestalde, Espainiako Bankuen Elkarteak (AEB) uste du gure herrialdeko finantza-erakundeek ez dutela Lehmanen porrotaren eraginik jasango, nahiz eta egoeraren larritasuna onartzen duen.\nBanku-patronalaren bozeramaile baten arabera, Estatu Batuetako agintariek negozio-banku honetara erortzen utzi badute, egoera kontrolpean mantendu dezaketela uste dutelako da.\nbanku brothers lehman-eu millones-eu porrot


Posted on 2019-01-16 2019-01-16 by Mintzakide Egitasmoa\nEuskarazko proiekturik duzue eskuartean? Euskararen aldeko proiektu bat bultzatu nahi duzue? 3000€ jokoan!\nMunduko bioaniztasuna babesteko ekintzaile ekologisten lana eta ekintzak ezagunak ditugu baina munduko hizkuntza aniztasunak ere babesa behar duela barneratua al dugu?\nHizkuntzen aldeko ekintzaileak behar ditugu, hizkuntza-ekologistak! Euskararen Ginkanaren 6. edizio honetan hizkuntza-ekologistak izateko hizkuntza praktika ekologikoak hartu ditugu gaitzat, berriz ere.\nGainditu beharreko probak eta galderak, hizkuntzen garapen jasangarrirako lagungarri gertatzen diren hiztun eta hizkuntza-komunitateen ekimen eta praktikei lotuak izango dira.\nEkoguneak euskaraz eta euskararekin dibertitzeko antolatzen duen taldekako lehiaketa da Euskararen Ginkana. 6.edizio honetan ere, Euskaltzaleen Topaguneak egingo ditu koordinazio lanak.\n6. Euskararen Ginkanan izena emateko epea 2018ko abenduaren 10etik 2019ko urtarrilaren 23ra egongo da zabalik. Parte hartzeko 4-6 laguneko taldea osatzea besterik ez duzue egin behar. hasi beraz, taldea osatzen. Azpian dagoen PARTE HARTU botoian sakatu izen-ematea gauzatu ahal izateko.\n← Egun pasa Donostian. Bisita gidatua, bazkaria eta arratsalde pasa Donostiako Mintzalagunekin!\nEuskaltzaleen Topaguneak, langile berriak kontratatu nahi ditu, epe laburrean. →


Katuka gela - ZUHAIZTI haur eskola (Parque tecnológico de Zamudio)\nGehienez: 7 haur.\nKatuka ibiltzeko gela umeen beharretara egokituta dago. Espazio honek haurren zirkulazioa eta lekualdaketa ahalbidetzen du, mugitzea errazten die haien artean oztopatu gabe, eta hezitzaileoi gela barruan azkar mugitzeko aukera ematen digu, umeen lekualdaketak bistatik ez galtzeko aukera ematen digun bitartean. Gainera, haien gaitasun goiztiarrak pizteko prestatuta dago.\nBere izenak adierazten duen moduan, lau hanketan ibiltzeko gaitasuna lantzen lagunduko digu eta psikomotrizitatea garatzen. Horretaz gain, gelak atsedenerako gunea, jolaslekua/estimulazio-gunea eta haurrak garbitzeko gunea ditu.\nGorputza kontrolatzeko bidea urratzea eta zentzumen-pertzepzioa lantzea.\nTestuinguruaren ezaugarrietara doitzea mugimenduaren tonua, oreka eta koordinazioa, ekintzetan dituen ahalmenak eta mugak deskubritzeko (gorputz-jarreraren kontrolaren garapena).\nIngurune fisikoa arakatzea, behatzea eta esperimentatzea eta haren elementuetako batzuen ezaugarriak ezagutzea, elementu horiekin jokatzeko gaitasuna lantzeko.\nHaurraren bizi-ingurunean egiten diren bertako eta kanpoko festak, tradizioak eta ohiturak ezagutzea eta haietan parte hartzea, haiekin gozatu eta balioesteko.


Artetxeren, Perezen eta Errastiren antzezlanak liburu bilakatu ditu Ganbila bildumak | Kultura | Berria\nKepa Errasti, Eneritz Artetxe eta Galder Pereze antzerkigileak, beren liburuekin, Bilbon Luis Jauregialtzo/Foku Tamaina handiagoan ikusi\n«Oraindik ere antzokiak itxita ditugun honetan, paperezko oholtza izan nahi du Ganbilak euskarazko teatro ahotsentzat». Susa argitaletxeak eta EHAZE Euskal Herriko antzerkizaleen elkarteak iazko neguan jarri zuten abian euskal antzerkiari eskainitako Ganbila izeneko liburu bilduma, eta bigarren labealdia aurkeztu dute orain. Iaz egin bezala, hiru liburu argitaratu dituzte oraingoan ere: Eneritz Artetxeren Isiltasuna, Kepa Errastiren Mami Lebrun eta Galder Perezen Hiru geltoki lurrun. Bigarren hirukote honekin «egonkortze bidean» ikusten du jadanik proiektua Oier Guillan koordinatzaileak, eta, zehaztu duenez, «euskal teatroaren iraganari, orainari eta etorkizunari begira» egindako bilduma izatea du helburu. «Euskal teatroan ezinbestekoa delako transmisioa, datozenek hutsetik hasi direla senti ez dezaten».\nAurkezpen prentsaurrekoa aldi berean izan da digitala eta fisikoa, eta, horregatik, antzerki munduko hamaika sortzaile batu ditu hitzorduak, Bilboko Bira aretoko aulki guztiak betetzeraino. Bildumaren bueltan gertatzen ari den saretzearen froga ere bada hori, proiektuaren parte direnek iradoki dutenez. «Ahalegin kolektibo bat da hau». Iragarri dutenez, gainera, zehaztua dute hurrengo bi sortetan parte hartuko duten egileen taldea ere. Haien artean dira Erika Olaizola, Agurtzane Intxaurraga eta Arantxa Iturbe, Sarah Kane, Amancay Gaztañaga, Jon Gerediaga eta Gaizka Sarasola. Bildumara harpidetzeko aukera ere badago, eta proiektuaren kide egitearen garrantzia nabarmendu du Guillanek. «Harpidetza ezinbestekoa da bildumarentzat, antzerkian publikoa ere ezinbesteko den bezala». www.ganbila.eus orrialdean dago horretarako aukera.\n'Isiltasuna', Eneritz Artetxe, Dxusturi teatroa\nEneritz Artxeren bi antzezlan biltzen ditu argitaratu berri duten Isiltasuna lanak: liburuari izenburua ematen dion Isiltasuna da bata, sekula taularatu gabea; eta Karramarroa izenekoa bakarrizketa da bestea, 2016an estreinatua. Lehen pieza oholtzan gustura ikusiko lukeela esan du egileak, baina pozik azaldu da bi lanak paperean argitaratu direlako. «Zure lanaren aurrean egoteko aukera ematen dizu honek, eta zeure buruari balioa emateko».\nLaia izeneko antropologo bat da Isiltasuna piezako protagonista. Hitzaldi bat eskaintzera doa, eta hitzaldi horren bidez erakutsiko ditu antzezlanak pertsonaiaren bizitza publikoaren eta pribatuaren arteko tentsioa, zeren eta, egileak azaldu duenez, publiko aurrean esaten duena eta egunerokoan egiten duena ez baitoaz beti bat. Artetxek esan duenez, buruan bueltaka zerabiltzan hainbat gai landu ditu lanean: adiskidetasuna, amatasuna, dibortzioa, feminismoari buruzko ikuspegi jakin bat, haurren aurkako bortizkeria ezkutua, udaletxeetako politika...\nBakarka landutako testua izan da Isiltasuna, eta, aldiz, beste ertzean kokatu du egileak Karramarroa antzezlanaren sorkuntza prozesua. «Hasi ginen ideia batzuen inguruan taula gainean inprobisatzen, Pablo Ibarluzearekin batera, baina bat-batean iritsi ginen leku batera non ez genuen gauza handirik argi ikusten, eta bertan behera utzi genuen antzezlana». Baina justu orduan agertu zen Antton Luku antzerkigilea, «aingeru bat bezala», eta hark proposatutako hainbat testuri tiraka lortu zuten berriz ere proiektua martxan jarri, eta, azkenean, taularatzea. Prozesu horregatik guztiagatik izendatu du lana «Frankenstein testu bat».\n'Mami Lebrun', Kepa Errasti, Xake produkzioak.\n«Argi nuen amonari omenaldi bat egin nahi niola». Kepa Errastiren kasuan, hori izan zen lehen bultzada, eta hari tiraka sortu zuen Mami Lebrun antzezlana. 2016an estreinatu zuten lehenengoz, eta hamaika emanaldi eskaini ostean, Donostiako Antzerki Saria ere irabazi zuen 2018an. Beste emanaldi sorta bat ere izan zuten ondoren, eta bidea amaitutzat eman ostean heldu da orain liburua. Errastik azaldu duenez, «polita» izan da lanaren hasiera-hasierako testua taldean nola eraldatzen zen bizitzea, eta, gero, berriz ere, azken emanalditik liburura nola pasatu den ikustea. «Betirako gelditzen den zerbaiten modukoa da antzezlana liburuan izatea».\nHeriotza du gai nagusia antzezlanak, eta bi plano uztartzen ditu kontakizunak. Hil berri den amonari omenaldia egin nahi dion aktore bikotea dago, batetik, eta, aktore horiek berek jokatzen duten amonaren gaztaroko istorioa, bestetik. Tartekatuz doaz biak, eta joko horren kalitatea nabarmendu du Guillanek. Euskalkiarekin izan du zalantza Errastik. Izan ere, bizkaieraz zuen berak harremana amonarekin, eta, doinu eta erritmo hori idatzira nola eraman izan du lanetako bat.\nGetari Etxegaraik zuzendu zuen taularatzea, eta Errastik berak, Ane Pikazak eta Ainara Ortegak antzeztu zituzten rol nagusiak. Pikazak egin du, horregatik, liburuaren azaleko irudia, eta Ortegak hitzaurrea idatzi dio.\n'Hiru geltoki Lurrun', Galder Perez.\nNagusiki umore tonuan da ezagun Galder Perez aktore eta antzerkigilea, baina, Guillanen hitzetan, bestelako autore bat topatuko du irakurleak Hiru geltoki lurrun liburuan. Perezek egindako deskribapenaren arabera, «abiadura handiko hiru drama» biltzen ditu liburuak: Lurrun minez, Lau metrora eta Off the reccord. Erabat independentea da haietako bakoitza, baina, nolabait ere, osotasun bat sortzen dute hirurek elkarrekin, egilearen ustez. «Oso geltoki intimoetan gertatzen diren antzezlanak dira hirurak, eta hirurak oso politikoak».\nGay sauna batean kokatuta dago Lurrun minez, esaterako, eta hiru pertsonaiaren arteko sexu, botere eta bortizkeria harremana kontatzen du. Cafe Bar Bilbaok antolatutako antzerki lan laburrentzako saria irabazi zuen lanak iaz, eta ozta-ozta iritsi ziren haren aurrestreinaldia egitera aurtengo Loraldian. Koronabirusaren eraginez, bertan behera gelditu zen jaialdia, ordea, eta lehen jendaurreko saio hartan gelditu zen proiektua. Iragarri dutenez, azkenean, urriaren 2an egingo dute estreinaldia, Bilbon bertan.\nBenetako gertakari bat du oinarri Lau metrora izeneko pieza laburrak. Mozal legearen aurkako pintaketa bat egiten zebilen mutil bat harrapatu zuen tren batek 2017an Usurbilen (Gipuzkoa), eta koman egon zen gaztea denbora batez, eta, hain zuzen, gertakari hori kontatzen du antzezlanak. Ospitaleko gelan kokatu du pieza Perezek, eta ama eta tren gidaria ditu alboan. «Errua, mina, erantzukizuna, erabaki politikoak... gauza pila bat elkartzen dira gela txiki horretan».\nLiburuko azken lana da komikoena: Off the record. Kazetaritzaren mixeriak eta elite politikoaren zigorgabetasuna ditu ardatz lanak. «Komedia politikoa da», azaldu du egileak, «komedia beltza, baina sekulako drama kontatzen duena».


Argazkia 'Pikara Magazine-'n argitaratua da, elkarrizketatuak berak utzia.\nCiudadanos alderdi politikoak 2017. urtean haurdunaldi subrogatuak arautzeko lege proposamen neoliberala Espainiako Diputatuen Kongresuan aurkeztu zuenean eztanda egin zuen eztabaidak Espainiako Estatuan. Urte hartan ere, EH Bilduk oso bestelako legeztatze proposamena egin zuen Eusko Legebiltzarrean: osasun sistema publikoan eta diru trukerik gabekoa. Feminismoan, korronte abolizionistak izan du oihartzun handien, alokairuzko sabelak emakumeen gorputzaren esplotazioan oinarritzen direla argudiatuta, besteak beste. Euskal Herriko mugimendu feministako hainbat kidek ere analisi kritikoa zabaldu dute, negozio globalizatu hori bizitza eta kapitalaren arteko talkan kokatuz.\nItziar Alkorta Idiakez (Donostia, 1967) euskal feministontzat gai honetan aditu nagusia da. EHUko Zuzenbide Zibileko irakaslea, 2001ean lagundutako ugalketaren tratamendu juridikoari buruzko doktoretza tesia defendatu zuen, bi urte geroago erreferentziazko liburu gisa publikatu zuena. Tartean, doktoretza osteko formazioa Amerikako Estatu Batuetako bi bioetika zentrotan osatu zuen eta han obulu salmentaren eta haurdunaldi subrogatu komertzialaren fenomenoa ezagutzeko parada izan zuen. Geroztik, Europako Legebiltzarrari zuzendutako bioteknologien arauketaren inguruko gomendioak egin ditu, eta ikerketa eta aholkularitzaz gain, zabalkunde lan handia egiten du.\n2020ko azaroaren 18an, Pikara Magazine-k hamar urte bete zituen egunean, Azpeitiko Emakumeen Txokoak antolaturiko solasaldian egin nion elkarrizketa. Aitortu nion amatasunak nire ikuspuntua aldatzera eraman nauela, eta zera erantzun zidan: “Gai hau oso esperientziala da, argudio guztiak dira baliozkoak, bai burutik zein erraietatik ateratzen zaizkigunak”.\nIzenak badu izana. Zein izen erabiliko dugu guk, “alokairuzko sabelak” edo “haurdunaldi subrogatuak”?\nEz zaizkit ez bata ez bestea gustatzen. “Haurdunaldi subrogatua” anglizismo batetik dator, Baby M kasuan jatorria duena: 1986an New Jerseyko [AEBak] mediku bat estatu hartako lege zibilak aurreikusten duen surrogacy deitutako figura batez baliatu zen, emazteak haurrik ekarri ez zuela eta, bigarren emakume batekin kontratu bat sinatzeko. Mary Beth Whitehead intseminazio artifizialaren bidez bere haziarekin haurdun geratu zen, erditzerakoan haurra emango zuela adostu ondoren. Inportatutako termino zentzugabea da gure testuinguruan, etimologiaren aldetik zein esanahiaren aldetik. Aditzera ematen du ordezkaritza kontratu bat besterik ez dela. Bestetik, “alokairuzko sabelak” ez dut gustuko, ez direlako errespetuzko hitzak horrelako kontratuetan parte hartzen duten emakumeentzat. Beste hitz bat asmatu beharko genuke denon artean!\nErresuma Batuko egoeraz: "Umerik izateko aukerarik ez baduzu, zure senide edo lagun bat prest badago haurdunaldia diru trukerik gabe izateko eta zuri haurra emateko, epailearen aurrera joateko aukera duzu"\nZure ustez, legearen aurrean nork izan behar du jaioberriaren ama?\nUgalketaren zatikatzeak izugarrizko buruhauste juridikoak dakartza. Ikertzaileak konturatu zirenean emakumeok gai garela edonoren obuluak onartzeko (organoak onartzeko, aldiz, bateragarritasun genetikoa beharrezkoa da), ikaragarrizko ezustekoa hartu zuten. Nire ustez, zibilizaziozko egitatea izan zen. Kapitalak aukera ikusi zuen: giza ernaltze industriak obuluak in vivo transplantatzeaz gain izoztea eta esportatzea lortu zuenean, umeak katean ekoiztearen negozioa deskubritu zuen. Demagun obulua Ukrainako emaile anonimo batek jartzen duela diru truke, ernaldutako obulu hori Indiako emakume bati transferitzen zaiola eta, haurra jaiotzen denean, Donostiako emakume batek jasoko duela, prozedura ordaindu duelako. Ikuspegi juridiko batetik, nor da ama? Karga genetikoa jarri duena? Haurdunaldian haurrarekin hartu-eman fisiologikoa izan duena? Ala ama soziala, adopzioekin gertatzen den bezala? Erantzun egokia eman nahi badugu, balizko gurasoez gain, haurrengan, emakumeengan eta eraiki nahi dugun gizartean pentsatu behar dugu.\nAEBetan nor da ama, legearen arabera?\nOrdaintzen duena, oso argi daukate.\nEspainian, ordea, erditzen duena da ama?\nEspainian ez dago arautua, ezta debekatua ere. 1988. urtean egin zen giza ugaltze teknikak arautzeko legea eta zehazten zuen horrelako kontratuak ez direla baliozkoak. Hortaz, kode zibilera jo behar dugu: ama da erditzen dena, ez ama genetikoa eta ezta ordaindu duena ere. Baina aita genetikoak aitatasuna eskatu dezake eta hori egiten dute bikote gehienek: aitak umea jaio den herrialdean DNA proba eskatuko du, haurra erregistratuko du eta, ondoren, bere bikoteak haurra adoptatzeko tramiteak egingo ditu. 2019an Justizia Ministerioak instrukzio baten bidez debekatu zuen atzerritik ekarritako umeak erregistratzea, baldin eta herrialde horretako epaile batek ebazpen judiziala eman ez badu. Ukrainan ez dute ebazpen hori ematen (bai ordea AEBetan) eta, horregatik, balizko familiek arazoak izan dituzte. Gainera, Ukrainako Ministerio Fiskalak ospitale batean esku hartu du, haurren salerosketa leporatuta.\nBesteentzako haurrak izango dituzten emakumeak Indiako ospital batean. Argazkia: indiansurrogatemothers.com.\nHaurdunaldi subrogatuen praktika giza eskubideen kontrakoa dela uste baduzu ere, arautzearen aldekoa zara.\nBi eredu gertutik ezagutzeko aukera izan dut. Alde batetik, Kalifornian [AEBak]fenomenoa erabat onartua eta hutsalduta dago. 35 urte daramatzate eta oso ondo ordaindua dago! Neska gazte askok beren ikasketak ordaintzeko darabilte, 100.000 dolar inguru kobratzen dituzte. Legeak emakumeei gutxieneko diru sarbideak izatea exijitzen die, umeak inguru egokian hazi ditzaten. Hau da, ez dira emakume txiroak, paperik gabeko etorkinak ezin du haurdun subrogatua izan.\nBestetik, Indiako emakumeen egoera ezagutu dut, bai Indian bertan zein Australiara migratzen dutenena. Horiek bai, emakume txiroak dira eta diru sarbidea lortzeaz gain, bederatzi hilabetez bizi baldintza duinak izateko estrategia gisa ikusten dute: beren umeekin, senarrengandik urrun egongo dira, egunero hiru aldiz jango dute…\nLeku horiei ‘emakumeen abeltegiak’ edota ‘haurrak egiteko fabrikak’ izenak jarri dizkiete ahots kritikoek.\nBai, baina ospitaleak dira. Han emakumeak ondo monitorizatuak daude, izan ere, inor ez dago prest emakume bati ordaintzeko haurdunaldi hori osasun aldetik bermatua ez badago. Nik uste dut nazioarteko debeku batera jo beharko genukeela, esplotazioa ikusten dudalako praktika horretan. Baina ametsezkoa da, AEBetan oso errotua dagoelako; Nazio Batuen Erakundearen asanblada orokorrean ez dute ezta gai-ordenean sartu ere. Bien bitartean, eskaria murrizteko modu bat izango litzateke gurean arautzea, inoren eskubideak urratu gabe. Hau da nire proposamena: orain bezala, erditzen dena da ama, ez bitartekari edo surrogate bat, eta erregistro zibilean lehendabizi bera agertuko da. Ondoren, epailearen onespenarekin, bere borondatez umea emango du. Bigarren baldintza: umeak erregistro zibileko haren jatorriari buruzko datuak ezagutu ahal izango ditu. Azkenik, zuzenbide kontinentalak arautzen du giza prestazioak ezin direla ordaindu. Nik ezin dut giltzurrun bat erosi eta, era berean, haurra izateko emakume baten gorputza baliatzeak komertziotik kanpo egon beharko luke. Haurdunaldi subrogatuak onargarriak iruditzen bazaizkigu, modu burujabe eta jasangarrian egiteko prest al gaude? Ni prest nago.\nArazoa globalizazioa da: familia askok nahiago dute kontratu komertziala legeztatu duen herrialde batera jo zuk proposatzen duzun eredu murriztailearen baldintzak onartu baino.\nHala da. Australian hasieran legeztatu zuten, gero erabaki zuten bakarrik altruista izan zitekeela, ordaindu gabekoa. Zuk esan bezala, jendeak nahiago du Indiara edo Thailandiara joan, ez dutelako umea erditu duen emakumearen albisterik izan nahi. Baina nire tesirako are eta etsigarriagoa den beste zerbait gertatu da Australian: atzerrian egindako haurdunaldi subrogatua Zigor Kodean lurraldez kanpoko delitu gisa kalifikatzeko ausardia izan badute ere, lege hori ez da aplikatu eta haurrak erregistratzen jarraitzen dute. Zergatik? Gurasoak kartzelara eramateak umearen interes gorena lehenetsi behar den doktrina urratzea dakarrelako.\nFrantzian, ordea, haurdunaldi subrogatuak debekatu dituzte. Zer gertatzen da han adingabeen interes gorenarekin?\nFrantzian askoz ere zorrotzagoak izan dira, bai. Bikote heterosexual batek Kaliforniatik umea ekarri zuen, epaileak esan zuen bazekitela kontratu hori legearen kontrakoa zela, eta ondorioz umea adopzioan ematea agindu zuen, aitaren haziaren bidez jaio bazen ere. Giza Eskubideen Epaitegira heldu ziren, umeak ja 14 urte zituela, prozesu horretan nazionalitate barik hazi zen… Estrasburgok erabaki zuen ume horrek ez zuela errurik, bere gurasoak zirela eta eskubidea zuela atzeraeraginezko nazionalitatea izateko. Mekanismo maltzurra garatu da: alegia, balizko familiek badakite legearen kontra egiten dutela, baina negozioa ondo egituratuta dago eta hor daude bidean agertuko diren arazoak konpontzeagatik kobratzen duten agentziak. Estatuek agentzia horien jardueraren kontra erraz egin lezakete, baina ez dute egiten! Lasai asko daude zerbitzu hori eskaintzen.\nFrantziako Estatuko egoeraz: "Hipokrita iruditzen zait amatasun subrogatuak debekatzea eta aldi berean etorkinei umeak kentzean datzan adopzio eredua onartzea"\nLege-iruzurra egin duten balizko gurasoak zigortzearen alde al zaude?\nNazioarteko debekurik lortzen ez dugun bitartean, ahalik eta min gutxien egiten lagunduko duen akordioak legeztatzearen aldekoa naiz. Erresuma Batuan, esaterako, umerik izateko aukerarik ez baduzu, zure senide edo lagun bat prest badago haurdunaldia diru trukerik gabe izateko eta zuri haurra emateko, epailearen aurrera joateko aukera duzu, egoera azaldu eta hark erabakiko du ea akordio hori garbia den, hau da, benetako adostasun informatua dagoen.\nHala bada, “nire gorputza, nire erabakia” leloa onartuko genuke?\nBai. Ez badago preziorik, ez badago pizgarririk ezta presiorik ere, baizik eta esaterako ahizpa laguntzeko grina, uste dut emakume hori libre dela eta bere autonomia errespetatu beharko dugula.\nEta motibazioa ez bada senide edo laguna laguntzea baizik eta ezezagunak laguntzea, militantzia moduan?\nKasu horretan ere epaileak perituen txostenen bidez ebatziko luke ea emakume horrek adostasun informatua eman duen. Zergatik ez?\nEmakumeak besteekiko sakrifizioan hezten gaituzte. Obuluen negozioan ikusi dugu altruismoa darabiltela emakumeak erakartzeko.\nCiudadanos-en lege proposamenak “ordaina duen modalitate altruista” proposatzen du. Ez ditzagun errepikatu obulu dohaintzan egindako hanka-sartzeak! Altruismoaren argudioa oso azalekoa da, sistemari estaldura polita emateko baino ez du balio. Bai emakumeek zein gizonek, patrikan mila euro sartzeko ematen dituzte gametoak, horregatik jotzen dute klinika pribatuetara eta ez ospitale publikoetara. Eufemismoak kontzientzia desarmatzeko balio du eta industriaren etekina handiagotzen du. AEBetan obuluak enkantean jartzen dituzte! Harvardeko ikasle kaukasoar batek 120.000 dolar eskatu ditzake erraz. Haiek gutxienez ez dira hipokritak!\nKanadako estatu batek haurrak bi guraso baino gehiagorekin erregistratzea onartu du. Ugaltze-eredu alternatiboak babesteko eta sustatzeko aukera egokia iruditzen zaizu?\nBai, nik uste dut hori dela bidea. Figura biologiko eta sozial horien artean zaintza eta jagoletza akordioa sinatzen da, denek parte hartzen dute haurraren heziketan, umeak bere biografia ezagutu eta onartzen du… Ordea, haurdunaldi subrogatuen dinamikak bikote egitura tradizionala indartzen du, baita bikote homosexualen kasuan ere.\nDena den, gure buruari galdetu beharko genioke ea haurrak izatea eskubidea den. Haurdunaldi subrogatuen aldeko aktibista bati entzun diot: “Emakumea naiz, nire ugaltze-proiektua aurrera eramateko eskubidea daukat eta Estatuak bermatu behar du”. Nire ustez, Ciudadanos-ek ere programan jasotzen duen eskubide hori ez da existitzen. Adopzioen nazioarteko araudiek argi adierazten dute umeek gurasoak izateko eskubidea dutela, baina gurasoek ez dutela umeak izateko eskubiderik. Horri eutsi behar diogu.\nAdopzioak sustatzea eta erraztea aldarrikatzen dute alokairuko sabelen kontrako feministek. Baina adopzioen inguruan ere esplotazioa eta salerosketa barra-barra salatu izan dira, bai herrialde txirotuetan zein etorkinen artean ere.\nEgun ume gehiago ekartzen ditugu gurera amatasun subrogatuen bidez nazioarteko adopzioen bidez baino, iturriak itxi direlako, arazo etikoak tartean. Bi gaiak oso lotuta daude: familiek bide berri bat ikusi dute haurdunaldi subrogatuetan. Frantziako adopzio tasak oso onak dira baina barne-adopzioekin gertatzen dena ez da garbia: haurdun dagoen emakumeak haurra aldez aurretik adopzioan emateko prozesua martxan jar dezake, era anonimoan, eta emakume etorkin txirotuak dira aukera hori gehien hartzen dutenak. Hipokrita iruditzen zait amatasun subrogatuak debekatzea eta aldi berean etorkinei umeak kentzean datzan eredu hori onartzea.\nIndiako Gobernuak lortu du haurdunaldi subrogatuen fenomenoa errotik murriztea. Azaldu dezakezu?\nPolitikoki oso azkarrak izan dira. Krisialdi ekonomikoan, Indiako zenbait estatu oso industrializatutan, “berrikuntza laborategiak” deitutako ospitaleak jarri zituzten martxan: batzuetan entsegu klinikoak egiten zituzten eta beste batzuetan ama subrogatuak monitorizatzen zituzten. Hau da, giza haragia lehengai zuen industria sortu zuten. Pobretutako jendea ospitale horietara zihoan baldintza onak eskaintzen zituztelako, baina hemen onartuko ez liratekeen transakzioak ziren. Indiako legebiltzarrak erabaki sotil bat hartu zuen: aduanetan kanpoko enbrioirik sartzea ez onartzea, arrazoi sanitarioak argudiatuta. Horrela eten zuten horniketa, atzerritarrak ez baitzeuden Indian prozesu guztia egiteko prest. Ondoren, lege baten bidez haurdunaldi subrogatuen praktika indiarren artean modalitate altruistan egitera mugatu dute. Zioen azalpenean adierazi dute haurdunaldi subrogatuak biokolonialismoaren adar berri bat direla. Uste dut termino hori benetan argigarria dela.\nPandemiak ugaltze-turismoa delakoa geldiarazi du?\nObuluen esportazioak ez dira eten. Haurdunaldi subrogatuan arazoak egon dira atzerrira umearen bila joateko edo zesareak programatzeko data zehazteko, balizko gurasoek bidaiatzeko ziurgabetasun handia dutelako.\nAgian momentu ona izan daiteke zer edo zer aldatzeko?\nBai! COVID-19ak kalte handia eragin du, baina testuinguru hau aprobetxatu beharko genuke gauzak bere onera ekartzeko. Nik uste dut haurrak katean eta mugaz bestalde ekoiztea ez dela jasangarria.\nKanal honetan artxibatua: Haurdunaldi subrogatua


...garaietako pelikulen eduki ideologikoak kontrolatu eta zentsuratzeko bide gisa, indarrean sartu eta finkatu zenez geroztik, prem...\n...zuela esan zigun. Baina, tira, azkenean zentsuratu ditugu hainbat irudi, ordu eta erdi gehitxo iruditzen zitza...\n...edinik iragarritakoaren arabera. Egunkari horrek Italian zentsuratutako hainbat argazki argitaratu ditu, eta, abokatuaren ustez, �l...\n... Diktaduraren lehenengo bi hamarkadetan erregimenaren zentsura batzordea gupida gabe aritu zen euskararen lurrina zekarren...\n...>Berez ateratzen zaidan gauza mordoa jende bati zentsuratzeko modukoa iruditu arren, ez da ezer arrazionala, irteten zait...\n'Nevermind' diskoan ageri den umea, berriro Nirvanaren lanaren azalean. Egilea(k) ERREDAKZIOA. , Euskal Irrati Telebista 2011 (2)\n...aina, Facebook sare sozialak lan horren azala zentsuratu du ume bat biluzik agertzen delako. Bitxia da; izan ere, du...\n...steratuen ahotsak, besteak beste). Isilarazitako eta zentsuraturiko ahots horien bila joango dira Eskifaiakideak Hitz-ontzian u...\n...i elkarteko kideek Xabier Landaluzeren koaderno horiek zentsuratu egiten dituzte, Â«AUTOCENSUREDÂ» (123-124 or.). Zentsura le...\n...rrera lotsagarriarekin, egin zioten elkarrizketa zentsuratzean. Antza denez, egunkari bilbotarrak hori egin zuen hala Kirm...\n...Galbarriatuk azaldu zuen senideek ez dutela «ezer zentsuratzeko» asmorik izan, baina «intimitatean» elkartu nahi zutela arr...\nKARLOS.-Zer egiten du honek hemen? Zentsuratuta nuen!\n...eldurraren diktadura.Munduaren kalentura,iritziaren zentsura,abendurako kapitalistabihurtu zen Kuba.Berri denetan tristu...\n... zegoen baina azkenik, antolatzaileek bere saioa zentsuratu egin dute (izan ere, Avatar filmaren parodia bat egiteko as...\nALIZIAk zentsuratu egingo du bere burua. KANDIDO begira jarriko zaio.\nTXERTATU: TITULUA -TXISTE ZENTSURATUa(32 IKUSTALDI)\n...kal Herriko erdigunetik --frankismoakkkontrolatueetaz zentsuratutakoeerdigunea,bbaina,hhaatik,eerdigunea--pIparuEuskaleHerrikoep...\n60ko hamarkadako pizkundea (III). Taldeak. Taldetasunak eta taldekeriak. Egilea(k) ASTIZ, Iñigo. Berria, Euskal Editorea SM 2016 (2)\n...an. Grabazioa egina zegoen, eta nekez, baina zentsura pasatu zuten azkenean kanta guztiek. Taldekideen artean has...\nIKERNE: Nik eztut ezer zentsuratzen. Azken finean argazki hauek dira onenak barrez lehertzeko.\n@. www.medeak.blogspot.com.. Egilea(k) EZEZAGUNA. Berria, Euskal Editorea SM 2011 (1)\n...>o YouTubek Zarauzko Bilgune Feministaren bideo bat zentsuratu duela salatu du Medeak kolektibo feministak. Bideoan gorput...\nAHTren arduradunei mehatxu egin die ETAk, lanak bertan behera uzteko. Egilea(k) ERREDAKZIOA. Berria, Euskal Editorea SM 2009 (4)\n... isiltzen dira, herritarren eta adituen iritziak zentsuratzen ari dira. Borroka horretan dabiltzan batzuei komunikabideet...\n...esaten duenagatik, kartzelaratua ez denean, zentsuratua edo zokoratua da. Hori da herri honetan 'adierazpen askatas...\n... ekintza gaitzesteko altxa zaie soilik. Etengabe zentsuratuak direnek ETAren aurka azaltzeko kamara eta mikrofono guztiak...\nANZA AUZIA. MANIFESTAZIOA. Ludivine Thouverez. Gatazken azterketarako gogoeta taldeko kidea. Egilea(k) RENTERIA, Aitor. Berria, Euskal Editorea SM 2010 (2)\n...agarritzat jotzen du, eta kazetariek beren burua zentsuratzen dutela nabarmendu du Thouverezek.\nARABAKO DIPUTAZIOA. Agintaldi osoan maletak prest. Zentsura mozioaren ika-mikaren erdian beteko ditu bi urte Xabier Agirre jeltzalea buru den Arabako foru gobernuak. Egilea(k) BEGIRISTAIN, Edurne. Berria, Euskal Editorea SM 2009 (12)\nZentsura mozioaren ika-mikaren erdian beteko ditu bi urte Xabier Agi...\n...ta Gasteizko Udalean ere. Hala, sozialistek orain zentsura mozioa baztertu izana testuinguru horretan kokatu du: �Arab...\nARTEA. Begiz. Artearen hiriburua. Egilea(k) MANTEROLA ISPIZUA, Ismael. Berria, Euskal Editorea SM 2009 (1)\n...iantza. Beraz, zentsuraren kontra egiteagatik zentsuratu zuten postutik kenduta.\nAZPEITIKO UDALA. ZENTSURA MOZIOAREN ONDORENGO SEI HILABETEAK. Zentsura moziotik urte erdira, nekez ari da aurrera egiten Azpeitiko Udala. Erabakiak dekretuz hartzea egotzi dio oposizioak EAJri, eta oztopoak jartzen aritzea leporatu diote oposizioari jeltzaleek. Egilea(k) ELDUAIEN, Oihana. Berria, Euskal Editorea SM 2009 (10)\nBi alor nabarmenduko nituzke. Batetik, zentsura mozioa gobernurako programarik eta akordiorik gabe egin zen...\nEgoera honen abiapuntua zentsura mozioan bertan dagoela dio oposizioak, orduan ez zelako uda...\nAbenduan itxiko dute 'Orgullo y satisfacción'. Egilea(k) EZEZAGUNA. Berria, Euskal Editorea SM 2017 (1)\nBARTZELONA.El Jueves aldizkariaren azal bat zentsuratu ostean, Manel Fontdevilla, Albert Monteys eta beste marrazk...\nAdierazpen askatasuna??. Egilea(k) ZABALA, Mikel. El Diario Vasco, Sociedad Vascongada de Publicaciones, S.A. 2010 (2)\n...>horiek zertan aldentzen dira frankismo garaietako zentsura eta eskubide urraketetariko?


“Oso argi daukat ‘mertzenario’ bat naizela”\nBeti oinak lurrean dauzkalako hasi zen soziologia ikasketak egiten. Burugogorra delako bukatu zituen. Inplikatua bezain lotsatia, Fagor-eko lanpostu finko bati uko egin, eta Arraldeko ertzainburua da egun.\nErtzainburu guztiak lotsatiak balira...\nLotsatiok atera beharreko gauza mordoa daukagu gordeta. Aktoretza terapia hutsa da.\nTerapia batzuk oso garesti irteten dira.\nAktore izateko apustua egiteko oso seguru egon behar da eta ni oso pertsona insegurua naiz. Ez dut sekula “aktore izango naiz” esan, apurka-apurka etorri zaizkit gauzak.\nEta etortzen ez direnean...\nAspertu egiten zara. Nekatu. Ez dakizu nondik heldu, zelan... Une gogorrak dira.\n“Madrilerat banüazü” kantatzeko bezain gogorrak?\nGogorra da zure herria utzi eta emigrante bat izatea. Hau herri txikia da baina material itzela dago. Diru laguntzak orekatzea litzateke kontua, apustua egitea gauza berri, apurtzaile, eta alternatiboen alde.\nIstorioak kontatzen duenaren arabera jartzen da dirua. Artistek erabaki behar dute zer kontatu nahi duten, ez botereak. Hori da askatasuna, baina ez dagoenez...\nBeharrik ETAri buruzko film serio bat egiteko garaia den.\nBat ez, ETAri buruzko pelikula eta antzerki asko egin behar dira. Ikuspegi guztietatik ikusita. Batzuek ez daukate kontatzeko aukerarik ere.\nBaina antzerkia ez al zen ongi pasatzeko?\nLehen antzerkia aldaketaren aitzindaritza zen, tabuen normalizaziorako tresna. Gaur egun, geroz eta garrantzi gehiago ematen zaio saltzeari. Merkantilizatuta dago.\nBusiness is business my friend!\nEgon ahal da kontsumorako ona den artea, baina gaur egun kontsumorako saltzen dena penagarria da.\nPenagarriagoa da alternatibarik eza.\nBegira zer gizarte motatan bizi garen! Dena dago salgai, dena erosten da, dena kontsumitzen da... Zerbait aldatzen duten lan desberdinak ez dira ongi jasotzen, ez gaudelako ohituta.\nHorregatik joaten da jende gutxi antzokira?\nGure esku dago, guk hurbildu behar dugu herrira. Agian formula aldatu eta kale-antzerkia egin behar dugu, bat-batekoa, domeka batean, poteo orduan...\nEta jendea deseroso utzi?\nBai, deseroso, buruari bueltaka sentimendu batekin... Arrastorik uzten ez duen antzerkia artetik oso urrun dago.\nEskerrak batzuen ustez dena primeran doan!\nProduktoreen aldean bazaude diplomatikoa izan behar duzu. Nik oso argi daukat mertzenario bat naizela, eta egun batean zerbait sortzen badut artea sortu nahi dudala.


Gizenen arazoak - ZientziaEus\nLoditasunaren kontrako tratamenduan baraualdi luzeek emaitza onak eman dituzte, baina bapateko heriotzaren arriskuagatik dieta gogor hau egun gutxitan aplikatu behar da. Dieta hau alde batera utzi behar al da? Animalia basatien azterketak galdera honen erantzuna eman dezake.\nBaraualdi luzearen kaussz gerta daitekeen bapateko heriotza ez da pisu-galeraren ondorio zuzena; proteina tisulareen desagerketarena baizik. Dieta egokiak, lehendik metatutako koipeak bakarrik (eta ez proteinak) hartu beharko lituzke energi iturri bezala. Baraualditan nagusiki koipeak gastatzen dira, baina aldi berean proteinak ere galtzen dira. Proteina likidoak hartzea segurtatzen duten kaloria gutxiko dietek ere ezin diote bapateko heriotzaren arriskuari ekidin. Antza denez, beharrezko diren proteinen desagertzea, bihotzak dituenak esate baterako, ezin da baztertu. Zenbait animaliak bestalde, pinguinoek adibidez, baraualdi luzeak egin ditzakete itxurazko ondoriorik gabe. Nola lortzen dute hori?\nStrasburg-eko CNRSeko ikerlari-talde batek pinguinoak aztertu ditu eta hegazti hauek une batetik aurrera berriro jaten hasten direla ikusi du. Itxura denez, jatera bultzatzen dituen seinale modukoa ematen die gorputzak erreserben desagertzearen muga arriskutsua gainditu baino lehen. Gizaki obesoan horrelakorik ez da ikusi eta baraualdiaren bukaeran proteina gehiago gastatu beharrarekin erlazionatuta egon daiteke. Gehiago gastatze hau koipeak erabat desagertu baino lehen gertatzen da. Izan ere pinguinoen kasuan berriro jaten hasten denean, animaliak hasierako koipeen %20 du oraindik.\nNola aplikatu hau gizakiei? Hasiera bateko koipe-erreserbak zenbatekoak diren eta dietan ezabatutako kantitatea zenbatekoa izan den estimatzerik egongo balitz, baraualdia arriskutsua izan baino lehen eten liteke.


Familia-txangoa, martxoaren 24anHirukide | Hirukide\nFamilia-txangoa, martxoaren 24an\nEkintzak eta Zerbitzuak | 21 December 2018\nLacturale eta Peru-Harrira (LEKU GUZTIAK BETETA!). Udaberriko txangoan parte hartzera animatzen zaituztegu. Goizean Lacturaleko behien interpretazio zentroa bisitatuko dugu eta arratsaldean Peru-Harri ezagutuko dugu, Iñaki Perurena harrijasotzaileak diseinatutako eskultura parkea.\n10:20 Harrera Lacturaleren interpretazio-zentroan.\n10:30 -12: 00 Bisita Lacturaleren baserrira. Zer dago baso bat esneren atzean? Esnea ekoizteko prozesua ezagutuko dugu, eta, horrez gain, behiak aurrez aurre ikusiko ditugu.\n13:00-14:00 Pasiera Larraun ibaiaren eta Ertzilla errekaren sorburua ezagutzeko. Ordubeteko ibilbide zirkularra, aldaparik gabea. Ikus ibilbidea hemen.\n16:00-17:30 Bisita Peru- Harrira, Iñaki Perurena harri-jasotzaileak sorturiko eskultura erraldoien parkera, non herri-kirolen historia apur bat ez ezik, Perurenaren beraren eta Inaxio semearen kirol-markak ere ezagutuko ditugun.\nJardueran parte hartzeko, eman izena hemen: http://goo.gl/jpkm7y\nGutxi gorabeherako prezioa: 20-25 euro familiako.\nhttps://hirukide.com/eu/salida-familiar-domingo-24-de-marzo/https://hirukide.com/wp-content/uploads/2019/01/lactu-peru.jpghttps://hirukide.com/wp-content/uploads/2019/01/lactu-peru-300x300.jpg 2019-04-02T15:41:57+00:00 HirukideEkintzak eta Zerbitzuak\nLacturale eta Peru-Harrira (LEKU GUZTIAK BETETA!). Udaberriko txangoan parte hartzera animatzen zaituztegu. Goizean Lacturaleko behien interpretazio zentroa bisitatuko dugu eta arratsaldean Peru-Harri ezagutuko dugu, Iñaki Perurena harrijasotzaileak diseinatutako eskultura parkea. PROGRAMA 10:20 Harrera Lacturaleren interpretazio-zentroan. 10:30 -12: 00 Bisita Lacturaleren baserrira. Zer dago baso bat esneren atzean? Esnea ekoizteko prozesua ezagutuko dugu,...